Foto: cnet / youtube\nKompleks se nalazi na oko 300 kilometara od Kanzas sitija, ukopan je 60 metara u zemlji, ima 15 spratova i obiluje luksuzom, prenosi "Telegraf".\nU njemu možete preživeti “nuklearnu zimu”, ukoliko imate da platite 1,5 miliona dolara. Doduše, po ovoj ceni dobićete “polovičan paket”, koji će sačuvati živote troje do petoro ljudi.\nLuksuz pod zemljom\nU cenu su, umesto prozora, uključeni brojni televizijski ekrani koji će vam u svakom trenutku prikazivati pogled u svet. Za svaki mesec, koji želite da provedete u bunkeru, moraćete da doplatite dodatnih 2.500 dolara, a možete da odaberete da živite u penthausu ili u stanu koji zauzima površinu čitavog sprata.\nUltra-bogati zakupci će tokom boravka u ovom luksuznom bunkeru imati privilegiju da se brčkaju u bazenu, ali i da koriste saunu, bioskop, streljanu, bar, i da uživaju u brojnim drugim pogodnostima.\nU objektu postoji i učionica, ali i biblioteka namenjena mališanima koji bi u slučaju nuklearnog napada morali da izostaju sa nastave.\nJači od nuklearnog udara\nBunker je napravljen u vreme hladnog rata, polovinom prošlog veka, u vreme kada su mnogi strahovali da može doći do kataklizme.\nSada je renoviran, a projektanti tvrde da bi mogao da izdrži i udar bojeve glave od 12 kilotona, sve i da padne na dva kilometra od bunkera. Opskrbljen je raznim vidovima napajanja prirodnom energijom, uključujući i turbinama za vetar na površini.\nJedini problem za potencijalne stanovnike mogao bi da predstavlja nedostatak toalet papira. Naime, ukoliko bi došlo do nuklearnog rata, ljudi bi tek posle pet godina smeli bezbedno da izađu na površinu, a skladištenje petogodišnjih zaliha toalet papira zauzelo bi mnogo prostora u bunkeru.\nZbog toga je u svakom kupatilu montiran i bide, da se nađe, u slučaju nužde.


Hajde da nađemo rešenje, jer smo u ključnoj fazi, poručuje izvestilac Evropskog parlamenta za Srbiju Dejvid Mekalister, koji navodi da u 2019. godini postoji prilika za nastavak i napredak u dijalogu Beograda i Prištine.\n- Moj zaključak je poziv svim odgovornim stranama da dijalog mora biti nastavljen. EU je spremna da posreduje u sledećoj rundi dijaloga, ali u ovom trenutku još nismo stigli do toga - kaže Mekalister, nakon prošlonedeljne posete Beogradu i Prištini.\nOn navodi da se i dalje mora raditi na uklanjanju prepreke kako bi obe strane mogle da dođu na dijalog u Brisel, ali smatra da u 2019. godini postoji prilika da se nastavi i napreduje u dijalogu o normalizaciji odnosa Beograda i Pritine.\n- U 2019. godini ni u Srbiji, ni na Kosovu nema izbora, bar nisu planirani. To je i poslednja godina mandata ove Evropske komisije, a visoka predstavnica je jasno posvećena dijalogu. Pozdravio bih ako bi sada bilo moguće da se napreduje jer bez dijaloga nema napretka - zaključuje Mekalister.\nOn kaže da je u Prištini ponovio zahtev da se ukinu takse na robu iz Srbije, i ocenjuje da među pritinskim političarima postoji šarenolika slika kada su takse u pitanju, ali da je prvenstveno na vladi Kosova da o tome odluči.\n- Naša poruka Prištini je bila jasna, i verujemo da bi ona bila u korist Prištine - navodi on.\nNa pitanje šta se od Beograda očekuje kako bi se obe strane vratile za pregovarački sto u Briselu, Mekalister ne toliko konkretno odgovara da je važno da se nađe zajedička pozicija.\n- Samo Begrad i Priština mogu da odluče da li će nove runde dijaloga biti, i samo Beograd i Priština mogu da odluče šta će se naći na stolu - navodi izvestilac za Srbiju.\nGovoreći o različitim stavovima u međunarodnoj zajedinici kada je reč o podršci promeni granica kao mogućem rešenju za kosovsko pitanje Mekalister, inače blizak saradnik nemačke kancelarke Angele Merkel, kaže da on podržava formulaciju Evropskog parlamenta koja naglašava multietničku prioroda i Kosova i Srbije, činjenicu da etnički homogene države ne bi trebalo da budu cilj u regionu, i podržava svaki sporazum obostrano usaglašen, koji uzima u obzir ukupnu stabilnost regiona i međunarodno pravo.


FA kup - Solskjer nastavio pobednički niz, Arnautović načeo Birmingem! - Sportske.net\nFA kup - Solskjer nastavio pobednički niz, Arnautović načeo Birmingem!\nNije bilo prevelikih iznenađenja u najstarijem fudbalskom takmičenju na svetu.\nSiti uslovio Real, prodaja samo uz "anti-Junajted" klauzulu!Junajted ne odustaje od šopinga u Milanu, poznata i cena!"Derbi grada" za Blekija!Novi udarac za Leonarda, umesto u "Milanelo", stiže u Junajted?Zvanično - I drugi odlazak iz Liverpula u samo par sati!\nU šesnaestini finala FA kupa Engleske, u terminu od 13.30 danas je odigrano sedam utakmica.\nMančester junajted je opravdao ulogu favorita na svom terenu pošto je savladao Riding sa 2:0, strelci za "Crvene đavole" bili su Huan Mata u 22. i Romelu Lukaku u drugom minutu nadoknade prvog dela igre.\nIznenađenja nije bilo ni u Londonu gde je Vest Hem identičnim rezultatom slavio protiv Birmingema. Pogađali su Marko Arnautović u drugom i Andi Kerol u 91. minutu meča.\nBornmaut - Brajton 1:3\nBarnli - Barnsli 1:0\nŠefild Venzdej - Luton 0:0*\nŠruzberi - Stouk 1:1*\nVBA - Vigan 1:0\n*mečevi koji se završavaju remijem se ponavljaju u dogovorenom terminu.


Održan sastanak Radne grupe za bezbednost i zaštitu novinara · Prokuplje vesti\nNa redovnom mesečnom sastanku, zamenik republičkog javnog tužioca Branko Stamenković informisao je o aktuelnim predmetima koje javna tužilaštva vode u vezi sa krivičnim delima koja su izvršena na štetu bezbednosti novinara. Od početka ove godine, u samo oko 10 odsto predmeta nije otkriven počinilac.\nStamenković je obavestio članove Radne grupe o statusu predmeta koje se redovno prate. U slučaju novinara Milana Jovanovića iz Grocke, 22. oktobra je održan pretres za poslednjeg, četvrtog okrivljenog, dok se, kada je reč o troje prvostepeno osuđenih, čeka odluka Apelacionog suda po žalbi.\nU predmetima novinarke Jelene Zorić i novinara Daška Milinovića, zakazani su pretresi koji će biti održani u toku ovog meseca.\nU slučaju pretnji novinaru Marku Vidojkoviću, privedeno je lice koje je okrivljeno i određen je pritvor, i biće podignut optužni akt.\nPored navedenih predmeta koje Radna grupa pažljivo prati, dogovoreno je da se prati i slučaj pretnji novinarki lista „Danas“ Snežani Čongradin. Na osnovu prijave koju je podneo NUNS, formiran je predmet u nadležnom tužilaštvu i očekuje se da novinarka Čongradin da izjavu u narednim danima.\nČlan Radne grupe Veran Matić izvestio je o radu SOS telefona u proteklom mesecu i o prijavama koje su dostavljene.\nNa današnjem sastanku Radne grupe posebno se razgovaralo o izmenama i dopunama Krivičnog zakonika koje je izradilo Ministarstvo pravde, a na osnovu analize prof dr Zorana Stojanovića i uz podršku Misije OEBS u Srbiji.\nČlan Radne grupe iz Ministarstva pravde Jovan Ćosić podsetio je na to da su izmene i dopune izrađene na osnovu analize prof Stojanovića, koji je jedan od najvećih stručnjaka za krivično pravnu zaštitu u našoj zemlji i regionu i među najboljima u Evropi.\nIzmene i dopune inicirane su u okviru Stalne radne grupe za bezbednost novinara i podržala ih je Radna grupa za bezbednost i zaštitu novinara, i to u cilju unapređenja krivično pravne zaštite novinara i zaštite slobode javnog izražavanja. Javna rasprava koju je Ministarstvo pravde vodilo onlajn trajala je od 7. do 27. oktobra.\nU međuvremenu, međutim, pojavili su se određeni komentari u javnosti i kritike na rešenja koja su data u predlogu, iako su sva relevantna medijska i novinarska udruženja podržala predlog.\nKako bi se ovaj proces završio u najboljem interesu novinara i uz potpunu transparentnost i inkluzivnost, na čemu je Radna grupa insistirala u svim procesima, na predlog novinara članova Radne grupe i partnera iz međunarodnih organizacija dat je predlog Ministarstvu pravde da produži javnu raspravu za još 20 dana.\nPredsednica i potpredsednica Vlade istakle su da Vlada ostaje posvećena izgradnji poverenja i unapređenju dijaloga sa svim predstavnicima novinara i medija.\nNa sastanku je takođe dogovoreno da zaštitnik građana dostavi analizu predloženih izmena Zakona o javnom redu i miru u delu, koje se odnose na novinare, o čemu bi se razgovaralo na sledećem sastanku Radne grupe.\nTagovi mediji, novinari, novinari u srbiji\nPrevPrethodnaMinistar Vulin: Pronađen osumnjičeni koji je udario dve devojčice na pešačkom prelazu i pobegao\nSledećaBroj zaraženih koronavirusom u blagom paduNext


Edin Ramić Archives - AKOS\nHome > Posts tagged "Edin Ramić"\nTag: Edin Ramić\nFederalni ministar raseljenih osoba i izbjeglica Edin Ramić danas je u Sarajevu s 47 privrednika iz 15 općina u Bosni i Hercegovini (BiH) potpisao ugovore za podršku razvoju početnog biznisa (start-up), javlja Anadolu Agency (AA). Vrijednost ovih ugovora iznosi 300.000 KM, a sredstva su osigurana u budžetu Federalnog ministarstva raseljenih osoba\nby - 27/06/2018 03/07/2018\nPreživjeli Srebreničani i predstavnici federalne i lokalne vlasti obišli su danas trasu puta od Buljima do Kameničkog brda kojom će se prvi put ove godine, nakon više od 20 godina, kretati učesnici Marša mira koji na ovaj način odaju počast hiljadama žrtava srebreničkog genocida, javlja Anadolu Agency (AA). https://www.youtube.com/watch?v=EwX_pcbhA30&feature=youtu.be Radi se o trasi\nFederalni ministar raseljenih osoba i izbjeglica Edin Ramić i federalni ministar poljoprivrede, vodoprivrede i šumarstva Šemsudin Dedić boravili su danas u posjeti općini Ključ, javlja Anadolu Agency (AA). U prostorijama općinske uprave federalni ministri Ramić i Dedić su održali sastanak sa načelnikom Općine Ključ Nedžadom Zukanovićem, kao i načelnikom Općine Sanski\nFederalni ministar izbjeglica i raseljenih osoba Edin Ramić pozvao je državljane Bosne i Hercegovine u inostranstvu da se registruju za glasanje putem pošte do 24. jula i iskoriste svoje glasačko pravo na općim izborima u Bosni i Hercegovini koji će biti održani 7. oktobra, javlja Anadolu Agency. "Glasovi građana Bosne i\nFederalni ministar raseljenih osoba i izbjeglica Edin Ramić boravio je danas u posjeti povratničkim zajednicama na području općine Ljubuški. U sklopu posjete, ministar Ramić i načelnik Općine Ljubuški Nevenko Barbarić sa saradnicima održali su radni sastanak na temu projekata u korist povratničke populacije. Sastanku, koji je održan u prostorijama općinske uprave,\nby - 24/04/2018 24/04/2018\nDanas su u Sarajevu u organizaciji Federalnog ministarstva raseljenih osoba i izbjeglica potpisani ugovori o stipendiranju sa 402 studenta - povratnika s područja Republike Srpske. Ugovore sa studentima je potpisao resorni ministar Edin Ramić. Stipendije na godišnjem nivou iznose 600 KM za studente prve i druge godine, a 800 KM za\nGovoreći o obnovi domova povratnika podsjetio je da je od 2015. godine Ministarstvo izgradilo ili obnovilo 1.066 stambenih jedinica te naglasio kako idu ka cilju da bude postavljen i posljednji crijep za svakog čovjeka, koji želi da se vrati. A potom, da sva sredstva i sve snage ulože u ekonomiju,\nFederalni ministar raseljenih osoba i izbjeglica Edin Ramić primio je danas ambsadora Republike Turske u Bosni i Hercegovini Halduna Koča, javlja Anadolu Agency (AA). Ministar Ramić i ambasador Koč razgovarali su o dosadašnjoj saradnji institucija Bosne i Hercegovine i Republike Turske na jačanju privrednih i drugih veza između dvije prijateljske države.


Targer SOI - HRABRO I EFIKASNO VODSTVO\nProgram: Business & Kadrovi - Modul: BIK1\nOpis seminara/treninga Postoje razne definicije o tome šta je to vođa (lider), menadžer, rukovodilac, direktor, vlasnik, preduzetnik, itd. Također, postoje i teorije o jasnim razlikama i razgraničenjima između pomenutih uloga, uz obaveznu napomenu da je biti vođa ili lider nešto što izdvaja određenu kategoriju ljudi u odnosu na mnoštvo drugih. Također, vode se neprestane polemike o tome koliki je odnos urođenih svojstava (talenta) u odnosu na stečena i naučena svojstva (vještine, znanje i iskustvo) zaslužan za stvaranje vođe. Čak i ako prevagu odnosi ovaj prvi splet faktora, možda je i talentu potrebno nešto ili neko da ga probudi, usmjeri i kontroliše.\nCilj seminara/treninga Ovaj trening uopšte ne pretenduje da će pomoći prilikom izgradnje vještina potrebnih za stvaranje vođe, ili da je koristan ili čak štaviše neophodan u tom pogledu. Mi ne dajemo sebi za pravo niti da smo vođe, niti da drugima možemo objasniti kako to da postanu. Međutim, ono što želimo i ono što sigurno možemo je podijeliti naša dosad prikupljena iskustva i znanja u tom pogledu sa učesnicima i na taj način eventualno podstaći način razmišljanja koja su potrebna jednom vođi. Eventualno ćemo moći probuditi neotkrivene instinkte ili nekorištene vještine koje mogu doprinijeti pri izgradnji mentaliteta vođe. Ako u pomenutom tim Targer E&C uspije, onda se kao krajnji cilj seminara može postaviti da je to jačanje privrede BiH, kroz jačanje njenih privrednih organizacija, kroz jačanje njenih vođa.\nKome je trening namijenjen? ►Direktori i vlasnici organizacija\nKljučne tačke treninga ►Kratak osvrt na teoriju vodstva\nCijena po učesniku: 200 KM + PDV Akcija 3+1: Za 3 učesnika iz iste firme učešće četvrtog je besplatno.\nBIK1 - HRABRO I EFIKASNO VODSTVO\nPostoje razne definicije o tome šta je to vođa (lider), menadžer, rukovodilac, direktor, vlasnik, preduzetnik, itd. Također, postoje i teorije o jasnim razlikama i razgraničenjima između pomenutih uloga, uz obaveznu napomenu da je biti vođa ili lider nešto što izdvaja određenu kategoriju ljudi u odnosu na mnoštvo drugih. Također, vode se neprestane polemike o tome koliki je odnos urođenih svojstava (talenta) u odnosu na stečena i naučena svojstva (vještine, znanje i iskustvo) zaslužan za stvaranje vođe. Čak i ako prevagu odnosi ovaj prvi splet faktora, možda je i talentu potrebno nešto ili neko da ga probudi, usmjeri i kontroliše.\nOvaj trening uopšte ne pretenduje da će pomoći prilikom izgradnje vještina potrebnih za stvaranje vođe, ili da je koristan ili čak štaviše neophodan u tom pogledu. Mi ne dajemo sebi za pravo niti da smo vođe, niti da drugima možemo objasniti kako to da postanu. Međutim, ono što želimo i ono što sigurno možemo je podijeliti naša dosad prikupljena iskustva i znanja u tom pogledu sa učesnicima i na taj način eventualno podstaći način razmišljanja koja su potrebna jednom vođi. Eventualno ćemo moći probuditi neotkrivene instinkte ili nekorištene vještine koje mogu doprinijeti pri izgradnji mentaliteta vođe. Ako u pomenutom tim Targer E&C uspije, onda se kao krajnji cilj seminara može postaviti da je to jačanje privrede BiH, kroz jačanje njenih privrednih organizacija, kroz jačanje njenih vođa.\n► Ramo Palalić (Menadžment | Leadership)\n200KM + (PDV)


Direktor Direkcije za puteve KS osuđen na tri godine zatvora – Fokus.ba\nOpćinski sud u Sarajevu potvrdio je u julu optužnicu Tužilaštva KS protiv Nermina Drnde, Hajrudina Djedovića, Benjamina Kardaša, Rasima Ljucevića, Amira Bajrovića, Enesa Omerovića i Almedina Omerhodžića\nOpćinski sud u Sarajevu, nakon prihvatanja sporazuma o priznanju krivnje, oglasio je krivim Nermina Drndu i osudio ga na kaznu zatvora u trajanju od tri godine.\nTrajno mu je oduzeto 60.000 KM i zabranjeno bavljanje službene dužnosti naredne četiri godine.\nOpćinski sud u Sarajevu potvrdio je u julu optužnicu Tužilaštva KS protiv Nermina Drnde, Hajrudina Djedovića, Benjamina Kardaša, Rasima Ljucevića, Amira Bajrovića, Enesa Omerovića i Almedina Omerhodžića.\nPrema navodima iz optužnice, Nermin Drnda, direktor Direkcije za puteve KS i njegov pomoćnik Hajrudin Djedović, terete se da su od sredine 2016. do sredine 2017. godine od firmi koje su bile angažirana na održavanju puteva uzimali 3 posto od naplaćenih faktura. Počinjenjem navedenog krivičnog djela zajedno su uzeli mito u iznosu većem od 60.000 maraka.\nDrnda se tereti da je, i dok je bio šef tima za implementaciju projekta za otpadne vode u KJKP “Vodovod i kanalizacija”, zajedno s Benjaminom Kardašem, uposlenikom VIK-a, uzimao novac od izvođača radova kako bi fakturisao fiktivne radove.\nSuđenje se nastavlja u odnosu na druge optužene, saopćeno je iz Kantonalnog tužilaštva KS.


ŠTA SE KRIJE IZA PREKIDA ARANŽMANA BIH I MMF-A – Sindikati i dalje odbijaju izmjene zakona o radu, „počela i optuživanja“ : Radio Velkaton\nŠTA SE KRIJE IZA PREKIDA ARANŽMANA BIH I MMF-A – Sindikati i dalje odbijaju izmjene zakona o radu, „počela i optuživanja“\n13. Mart. 2014. u 10:56\nVlasti RS optužuju MMF da je “prvi put jedna finansijska institucija nekoj državi kao uvjet za dodjelu kredita ispostavila i političke zahtjeve”, te poručuju da je to za njih neprihvatljivo.\nPred današnji sastanak s generalnim direktorom Generalnog sekretarijata EU za proširenje Kristijanom Danielsom premijerka RS Željka Cvijanović kazala je da „da još nije stavljena tačka na aranžman s MMF-om, ali da RS želi vidjeti koliko je MMF spreman prihvatiti realnost“.”Vlada ne može prihvatiti obaveze koje nije u stanju da provede, prije svega da bez saglasnosti socijalnih partnera donese u traženom roku zakon o radu”, navela je premijerka RS. Ministar finansija RS Zoran Tegeltija je rekao da ne postoji nesporazum sa MMF-om o pitanju politika koje treba da se provedu, već da je nesporazum sa stanovišta rokova koje traži MMF, a koji ne zavise od RS. “Oni jednostavno žele da nas blokiraju i da zavisimo od toga da li će parlament BiH donijeti zakon o akcizama ili ga neće donijeti. U ovom trenutku je blokada u radu Parlamenta BiH i mi nismo spremni da budemo u nekom aranžmanu za koje nismo sigurni da li će se nastaviti ili neće”, izjavio je Tegeltija.


PressReader - 24 Sata (Serbia): 2017-10-09 - Lideri Bugarske, Grčke i Rumunije stižu u Beograd\nLideri Bugarske, Grčke i Rumunije stižu u Beograd\n24 Sata (Serbia) - 2017-10-09 - POLITIKA / DRUŠTVO / EKONOMIJA -\nPreDseDnik srbije posle sastanka u Varni najavio je da će u decembru premijeri Bugarske, Grčke i Rumunije - Bojko Borisov, Aleksis Cipras i Mihaj Tudose - doći u Beograd i ocenio da je to što će lideri tri zemlje članice EU doći u Srbiju veoma važno.\nVučić je rekao da je sastanak u Varni bio važan, da se razgovaralo o više tema koje su bitne za sve četiri zemlje i da će nastavak slediti u Beogradu u decembru. Četvorica lidera razgovarala su o unapređenju saradnje u oblasti saobraćaja, infrastrukture i energetike, kao ključnih za privlačenje investicija i ekonomski razvoj regiona, a to je i jedan od prioriteta bugarskog predsedavanja EU u prvoj polovini 2018. godine.\n- Za Srbiju je veoma važna interkonekcijska veza sa Bugarskom, tu smo najveći deo priprema već završili i očekujemo realizaciju u najskorijem mogu-\nćem roku - rekao je Vučić.\nPredsednik Srbije zahvalio se Bugarskoj, Rumuniji i Grčkoj na velikoj podršci koju nam pružaju na evropskom putu.


На конкурсу „Лирска круна“ који је расписала Невладина организација „Уметнички хоризонт“ из Крагујевца: ПОБЕДНИК ПАЛАНАЧКИ ПЕСНИК МИРОСЛАВ ЈОЗИЋ – Паланачке новине\nby Palanačke · 2 aprila, 2019\nNa Drugom pesničkom konkursu „Lirska kruna“, koji je raspisala Nevladina organizacija „Umetnički horizont“ iz Kragujevca, Saše Mićkovića, prema odluci žirija pobedio je pesnik Miroslav Jozić iz Smederevske Palanke.\nUplata za učešće na konkursu iznosila je 1.000 dinara, a stručni žiri je ocenjivao radove 212 autora.\nGlavna nagrada na ovom konkursu je štampanje knjige, pa će pobedniku biti objavljena autorska knjiga u tiražu od sto primeraka, u tvrdom povezu, a biće mu dodeljena i povelja „Lirska kruna“.\nSvi učesnici na konkursu, prema odluci žirija, biće zastupljeni u zajedničkom saborniku „Lirska kruna 2“.\nPobednik na prošlogodišnjem, Prvom pesničkom konkursu „Lirska kruna“ bio je pesnik Goran Lazarević Laz iz Niša.\nPalančani Zoran Todor i Dejan Crnomarković predstavljaju Srbiju u Grčkoj na Međunarodnoj umetničkoj konferenciji pod nazivom „Mesta na rubu“\nIzložba fotografija Sanje Jovović u Galeriji moderne umetnosti: USLIKANI SPAVAČI\nNext story Izložba pasa svih rasa na Kiseljaku\nPrevious story „Ples među svicima“ u Biblioteci „Milutin Srećković“


Otvorena Međunarodna naučna konferencija "COMETa 2018" |\nStart / Sve Aktuelnosti / Otvorena Međunarodna naučna konferencija „COMETa 2018“\nU organizaciji Mašinskog fakulteta Univerziteta u Istočnom Sarajevu na Jahorini je danas otvorena Četvrta međunarodna konferencija „Primijenjene tehnologije u mašinskom inženjerstvu – COMETa 2018“, koja je okupila 277 učesnika iz 13 zemalja, a čiji je osnovni cilj povećanje konkurentnosti privrede u regionu.\nKroz plenarna predavanja i okrugle stolove biće izloženo 112 radova, a jedan od ciljeva konferencije jeste da okupi eminentne domaće i svjetske stručnjake iz oblasti istraživanja i primjene novih tehnologija i razvoja mašinskih sistema.\nDekan Mašinskog fakulteta Univerziteta u Istočnom Sarajevu Milija Kraišnik rekao je novinarima da su svi u organizacionom odboru i na Mašinskom fakultetu ponosni što je ova konferencija iznjedrila rekordan broj radova i učesnika, jer je na taj način postavljen novi nivo konferencije.\nOn je istakao da su neke od tema konferencije – proizvodne tehnologije i savremeni materijali, primijenjena mehanika i mehatronika, mašinske konstrukcije, simulacije i modeliranje, energetika i termotehnika i druge.\nKraišnik kaže da će se rad konferencije odvijati u šest sesija, uključujući i studentsku sekciju i dva okrugla stola o aktuelnim temama konferencije.\nPrema njegovim riječima, ono što je uticalo na rekordan odziv učesnika jeste kategorizacija konferencije koju je Ministarstvo nauke i tehnologije Republike Srpske u maju kategorisalo kao Međunarodnu konferenciju prve kategorije.\nProfesor na Fakultetu tehničkih nauka u Novom Sadu Dragiša Vilotić rekao je da će se na konferenciji predstaviti sa svojim radom, te da želi da pokaže rezultate istraživanja svoje labaratorije – laboratorije za tehnologije plastičnog deformisanja.\n„Osim mene, tu su i ostale kolege, studenti, profesori, asistenti koji će predstaviti svoje rezultate istraživanja. Ovo je značajna konferencija na kojoj treba uzeti učešće i predstaviti svoju instituciju, svoje rezultate i naravno doprinijeti radu Konferencije“, naglasio je Vilotić.\nVilotić smatra da su konferencije ovoga tipa dragocjene, jer mladi koji tek stasavaju u naučna znanja, mogu da vide i prate kako se istražuje, te kako se rezultati objavljuju i plasiraju u javnost.\nOn je naveo da novosadski Fakultet tehničkih nauka ima odličnu saradnju sa Mašinskim fakultetom Univerziteta u Istočnom Sarajevu, koja je na obostranu korist, jer zajednički istražuju, rade određene projekte i istraživanja vezana za privredu.\nOtvaranju konferencije prisustvovali su rektor Univerziteta u Istočnom Sarajevu prof. dr Stevo Pašalić, prorektor za nauku, istraživanje i razvoj doc. dr Siniša Berjan i drugi brojni gosti i zvanice.\nKonferencija „COMETa 2018“ /Conference on Mechanical Engineering Technologies and Application/ trajaće do petka, 30. novembra, a plenarna predavanja održaće ugledni profesori sa univerziteta iz Republike Srpske, Federacije BiH, Srbije, Crne Gore, Mađarske i Portugalije.\nPrethodna Izvještaj komisije za izbor u zvanje redovnog profesora


Sremske Novine » Krov nad glavom za 4 porodice\nKrov nad glavom za 4 porodice\nPredsednik opštine Pećinci Siniša Đokić uručio je juče ugovore za kupovinu 4 seoske kuće sa okućnicom izbegličkim porodicama iz Bosne i Hercegovine i Republike Hrvatske sa prebivalištem na teritoriji pećinačke opštine.\nSredstva za kupovinu kuća sa okućnicom je obezbedio Komesarijat za izbeglice i migracije u okviru Regionalnog stambenog programa (RSP) u Republici Srbiji, potprojekat 8, a predsednik Đokić je naglasio da je zahvaljujući odličnoj saradnji sa Komesarijatom u pećinačkoj opštini mnogo urađeno na rešavanju stambenog pitanja izbeglih i interno raseljenih lica.\n“Pećinačka lokalna samouprava je od 2012. godine, u saradnji sa Komesarijatom za izbeglice i migracije kroz razne programe stambenog zbrinjavanja, obezbedila krov nad glavom za 132 porodice. Današnjim uručenjem ugovora stambeno smo zbrinuli još četiri izbegličke porodice, koje na ovaj način trajno postaju deo naše lokalne zajednice. U toku je izgradnja 2 stambene zgrade u Šimanovcima, čime ćemo zbrinuti još 27 izbegličkih porodica. Nastavićemo da apliciramo za sredstva na javnim pozivima Komesarijata, dok sve izbegličke porodice na teritoriji naše opštine ne budu stambeno zbrinute” – rekao je prvi čovek pećinačke opštine.\nPorodica Radaković, poreklom iz Bosanske Krupe, od sada će živeti u Subotištu, a kako nam je rekla Sava Radaković dan potpisivanja ugovora je dan koji je dugo čekala.\n“Ja sam danas najsrećnija žena na svetu, jer posle toliko godina dobijam krov nad glavom” – kazala je Radaković.\nUkinuta vanredna situacija u opštini Pećinci


Na Veliku subotu osnivanje Udruženja gardista Prve gardijske motorizovane brigade | Trebevic.net\nOsnivačka skupština Udruženja gardista Prve gardijske motorizovane brigade Glavnog štaba Vojske Republike Srpske, kroz koju je prošlo oko 4.500 mladih vojnika, a oko 250 ugradilo živote u temelje Srpske, biće održana 27. aprila u Istočnom Sarajevu, rekao je Srni predsjednik Inicijativnog odbora Predrag Aćimović.\n“Prva gardijska motorizovana brigada Glavnog štaba Vojske Republike Srpske bila je najmlađa brigada u sastavu Vojske Srpske, uglavnom sastavljena od golobradih regruta iz svake opštine u Republici Srpskoj koji su većinom imali po 18 godina života kada su stali na branik otadžbine”, istakao je Aćimović.\n“Jedan od ciljeva je da bude utvrđen tačan broj poginulih i da za sve njih bude podignut centralni spomenik”, naglasio je Aćimović.\n“Naš cilj je da bude urađena socijalna karta, završena spomen-soba koja je djelimično urađena u Kalinoviku i da bude urađena monografija brigade”, rekao je Aćimović.\nPripadnici ove najmađe brigade Vojske Republike Srpske, podsjetio je on, učestvovali su na mnogim ratištima – olovskom, bihaćkom, na platou Treskavice i Bjelašnice, u akciji “Cerska 93”, Lukavcu, u i oko Srebrenice i Žepe.\nOsnivačka skupština Udruženja gardista Prve gardijske motorizovane brigade Glavnog štaba Vojske Republike Srpske biće održana u 12.30 časova na Veliku subotu u svadbenom salonu “N trejd” u Istočnoj Ilidži.\n“Sa vjerom u Boga, za narod, za otadžbinu, za brata gardistu”, iz Inicijativnog odbora pozvali su sve pripadnike ove brigade, porodice poginulih i umrlih gardista, prijatelje i poštovaoce garde da prisustvuju osnivačkoj skupštini Udruženja gardista.\nOdbrana Sarajevsko-romanijske regije jedan od najtežih zadataka Osnovan OO DEMOS-a, predsjednik Dragan Šipovac Sokolac: Automobil sletio sa kolovoza, suvozač teže povrijeđen “Dan kosidbe” u Sokocu okupiće najbolje kosce iz...


Ilegalni migranti u BiH sve češće pokušavaju ući iz Crne Gore – Haber.ba\nGranična policija BiH u 2017. godini evidentirala je značajno povećanje broja ilegalnih migranata, a u posljednje vrijeme povećan broj ilegalnih prelazaka evidentiran je na granici sa Crnom Gorom.\nU periodu od 1. januara do 15. decembra ove godine u pokušaju ili neposredno nakon ilegalnog prelaska državne granice otkriven je 651 državljanin zemalja visokog migracijskog rizika, dok ih je u 2016. otkriveno manje od stotinu.\nU oktobru 2017. otkriveno je 105 ilegalnih migranata, u novembru 76, dok su u prvih 15 dana decembra otkrivene 103 osobe…\nU najvećem broju otkriveni su državljani: Alžira (103), Pakistana (97), Afganistana (82), Turske (60), Libije (48), Sirije (43), Maroka (31), Irana (26), Albanije (15) te 95 osoba s područja Kosova.\n“U posljednjih nekoliko mjeseci ilegalni prelasci državne granice intezivirani su iz pravca Crne Gore u kojoj se prema raspoloživim informacijama nalazi značajan broj tražioca azila iz zemalja visokog migracijskog rizika. Riječ je o osobama koje u Crnu Goru dolaze iz pravca Albanije, a teritorij BiH pokušavaju koristiti kao tranzitno područje za odlazak u zemlje Evropske unije. Na području istočne Hercegovine u 2017. u 88 slučajeva otkriveno je 256 ilegalnih migranata koji su pokušali ili u BiH ušli iz Crne Gore”, izjavio je direktor Granične policije BiH, Zoran Galić.\nNajnoviji slučajevi evidentirani su na području Trebinja, Bileće i Višegrada.\nUpravo zbog toga je Jedinici granične policije Trebinje dodijeljen dodatni broj policijskih službenika iz drugih organizacijskih jedinica, kao i dodatna specijalistička oprema za nadzor granice.\nPrilikom ulaska u BiH ilegalni migranti se najčešće kreću pješke zaobilazeći granične prijelaze, a manji je broj onih koji su otkriveni u tovarnom prostoru teretnih motornih vozila ili u čamcima prilikom prelaska preko Drine.\nKada je riječ o pokušajima ilegalnog izlaska iz BiH, najveći broj slučajeva evidentiran je na području Bihaća i Velike Kladuše, a u zadnje vrijeme i na području Posušja, Čapljine i Gruda, saopšteno je iz Granične policije BiH.\nTeme:Bileća, Crna Gora, Granična policija BiH, ilegalni migranti, izvještaj, migranti, prelazak granice, Višegrad


VojvodinaCafe - Prodato 10.000 ulaznica za koncert Robija Vilijamsa\nVest objavljena: 07.04.2015 10:37\nPrve kolone najbržih fanova zabeležene su na blagajnama još u nedelju poslepodne, kada su se formirali dugački redovi ispred prodajnog mesta u tržnom centru Ušće.\nNajveće interesovanje vladalo je za drugi parter po poklon ceni od 3390 dinara, a predviđeni kontigent će ovim tempom biti rasprodat do četvrtka, kada će im redovna cena biti 3990 dinara. Slična situacija je sa Gold Fan Pit ulaznicama koje su pred rasprodajom, a kapacitet redovnog Fan Pita je još jutros prešao polovinu popunjenosti. U dogovoru sa menadžmentom Vilijamsa, kapacitet prvog velikog spektakla ovog tipa posle koncerata Madonne i Rolling Stonsa, ograničen je na 30.000 posetilaca.\nUlaznice za, podeljene su po zonama, kao što su Parter A po ceni od 4990, odnosno Parter B po redovnoj ceni od 3990 dinara. Fan pit košta 5990 dinara, dok najverniji fanovi imaju posebnu zonu uz pistu po kojoj hoda Vilijams, po ceni od 6.990 dinara, koliko koštaju najjeftinije ulaznice u Rimu, Atini ili Budimpešti! Za one koji preferiraju sedenje, na raspolaganju su ulaznice za tribine po ceni od 5.990 dinara. VIP je podeljen u dve zone i ulaznica za Lounge platformu je 12.000, a mesto u Gold separeima 24.000 dinara.


Vanredno stanje na istoku Evrope: Poljska diže ogradu na granici | Aktuelno\nVanredno stanje na istoku Evrope: Poljska diže ogradu na granici\nKako su naveli poljski zvaničnici, vanredno stanje na granici s Bjelorusijom uvedeno je prije svega zbog većeg priliva migranata iz arapskih zemalja koji preko Bjelorusije nastoje da dođu do država Evropske unije\nPredsjednik Poljske objavio je ovih dana dekret kojim se uvodi vanredno stanje na granici s Bjelorusijom na 30 dana zbog migrantske krize.\n“Situacija na granici s Bjelorusijom je teška i opasna. Poljska kao država koja je odgovorna za svoje granice, ali i za granice Evropske unije mora preduzeti mjere kako bi osigurala sigurnost i poljske države kao i Evropske unije”, rekao je portparol predsjednika Poljske Blazej Spichalski.\nZašto je uvedeno vanredno stanje?\nKako su naveli poljski zvaničnici, vanredno stanje na granici s Bjelorusijom uvedeno je prije svega zbog većeg priliva migranata iz arapskih zemalja koji preko Bjelorusije nastoje da dođu do država Evropske unije.\nPortparol poljskog predsjednika saopštio je kako je u posljednjih nekoliko mjeseci hiljade migranata pokušalo da pobjegne iz Bjelorusije prema državama Evropske unije od kojih su na udaru najviše Poljska, Litvanija i Letonija.\nPrema podacima vlasti, samo u avgustu granicu između dvije zemlje ilegalno je željelo da pređe oko 3.200 migranata, a situacija je eskalirala naročito nakon krize u Avganistanu kada su brojni građani pobjegli iz države zbog talibanskih osvajanja.\nUpravo u posljednjih nekoliko dana na granici Bjelorusije i Poljske zabilježen je veći priliv migranata iz Avganistana, a zbog situacije, poljska vlast započela je i sa izgradnjom ograde visoke dva metra kako bi olakšala posao graničnoj policiji na dijelovima gdje migranti pokušavaju da pređu granicu.\nZbog novih mjera i uvođenja vanrednog stana, brojni migranti ostali su “zaglavljeni” na ničijoj zemlji između Belorusije i Poljske, pa se trenutno niti jedna zemlja ne oglašava o njihovom statusu.\nIako je u suštini za krizu na granici između Belorusije i Poljske zaslužna migrantska kriza, posljednje odluke poljskog predsjednika povezane su i sa političkom krizom koja već više godinu dana traje između Bjelorusije s jedne, ali i susednih zemalja poput Letonije, Litvanije i Poljske s druge strane.\nPovodom eskalacije krize na granicama, oglasila se i komesarka Evropske unije za unutrašnje poslove Iva Johanson koja je takođe optužila Bjelorusiju da prebacivanjem migranata na granice Evropske unije nastoji da destabilizuje kompletnu regiju.\nZa sada, problemu migracija na istoku Evrope se ne nazire kraj. Odnosi između Letonije, Litvanije, Poljske i Bjelorusije na najnižem su nivou, a Evropska unija za sada nema adekvatno rješenje koje bi zadovoljilo obe strane.\nDo sada, na granicama ovih zemalja nalazi se nekoliko hiljada migranata čija je budućnost usled političke krize neizvesna, a situacija se svakako može dodatno zakomplikovati ukoliko se uzme u obzir činjenica da Evropa ulazi u jesen i zimu – period godine kada je evropski mehanizam upravljanja migracijama na posebnom ispitu.\nSVIJET Aktuelno - 23.10.2021-19:47\nSAD su saopštile da je više od 1,7 miliona migranata privedeno u prethodnih 12 mjeseci na granici sa Meksikom, što je najviše do sada. Više...\nTri moćne svjetske kompanije već najavile veće cijene, ali to nije kraj\nEKONOMIJA Aktuelno English - 23.10.2021-15:12\nNakon rasta cijena transporta i sirovina, najveći svjetski proizvođači hrane i robe široke potrošnje više ne mogu izdržati pritisak viših troškova proizvodnje pa dižu...


Azijskom divu pogoduje manjak čipova u svetu, ali nije vreme za opuštanje: Kakav je plan SAD i EU? - Biznis Telegraf.rs\n09/07/21 | 06:15 ≫ 08/07/21 | 15:10\nAzijskom divu pogoduje manjak čipova u svetu, ali nije vreme za opuštanje: Kakav je plan SAD i EU?\nEvropska unija želi da poveća svoj udeo na globalnom tržištu proizvodnje čipova sa 10% na 20% i obećala je 150 milijardi dolara za taj napor. U međuvremenu, SAD su izdvojile 52 milijarde dolara za domaću proizvodnju čipova\nTehnološki gigant Samsung Electronics očekuje da će mu kvartalna dobit porasti za 53%, usled globalne nestašice čipova. Najveći svetski proizvođač memorijskih čipova i pametnih telefona predviđa operativni profit od 11 milijardi dolara (8 milijardi funti) za period od aprila do kraja juna.\nRečeno je da je velika potražnja za memorijskim čipovima nadoknadila slabiju prodaju uređaja, piše BBC. Pre godinu dana, u prvih nekoliko meseci pandemije, Samsung je zabeležio pad prodaje proizvoda poput telefona i televizora.\nOd tada je potražnja za elektronskim komponentama porasla, kako su se ljudi sve više "prebacivali" na onlajn svet, dok su se mnogi proizvođači čipova borili da idu u korak sa potražnjom. Izgledi južnokorejskog giganta lako su pobedili očekivanja analitičara.\nAko se brojke potvrde kasnije ovog meseca, to bi bio najveći Samsungov profit u drugom kvartalu od 2018. godine. Poslednjih meseci, naročito su proizvođači računarskih čipova imali mnogo veću moć da povećaju cene tokom istorijskog pada ponude.\nU IT sektoru već duže vreme postoji globalna neravnoteža u ponudi i potražnji čipova.\nKoje industrije su takođe pogođene?\nNestašica čipova teško je pogodila proizvođače automobila, jer su veliki proizvođači motora širom sveta u različito vreme bili prisiljeni da zaustave proizvodnju. Poslednjih meseci, automobilske marke, uključujući Ford, General Motors, Volksvagen i Jaguar Land Rover, obustavile su svoje proizvodne linije.\nProšlog meseca, američki predsednik Džo Bajden i evropska komesarka Margret Vestager predstavili su planove za proizvodnju više računarskih čipova u Evropi i SAD. Inicijativa je jedan od ključnih fokusa novog transatlantskog tehnološkog saveza, poznatog kao Trgovinsko-tehnološki savet.\nEvropska unija želi da poveća svoj udeo na globalnom tržištu proizvodnje čipova sa 10% na 20% i obećala je 150 milijardi dolara za taj napor. U međuvremenu, SAD su izdvojile 52 milijarde dolara za domaću proizvodnju čipova.


Isplaćena odšteta za 235 putnika Kosta Konkordije - Radio Slobodna Evropa\nPetak, 24. maj/svibanj 2013, 04:39 CET\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Pojma nema, a svira Sjećanje na budućnost Protest prosvjetnih radnika u Sarajevu Sedmica u slikama: 12.- 18. maj 2013. Stranica TV LibertyRSE na YouTube-uFoto galerijeVideo Vijesti Isplaćena odšteta za 235 putnika Kosta Konkordije Printajte Veličina slova - + 09.05.2012 Vlasnik broda "Kosta Konkordija" koji se nasukao kod Italije 13. januara, kompanija za luksuzna krstarenja Kosta kročere (Costa Crociere), isplatila je po 9.000 eura odštete za 235 francuskih putnika, odnosno ukupno 2,1 milion eura, potvrdio je advokat kompanije.\nBrod "Kosta Konkordia" udario u greben nedaleko od toskanskog ostrva Djiljo i prevrnuo se. Na brodu se nalazilo ukupno 4.229 putnika, među kojima oko 3.200 turista iz 60 zemalja i oko 1.000 članova posade.\nOvim sporazumom je, takoreći, riješen spor između kompanije i francuskih putnika. U nesreći je poginulo šest francuskih državljana, a 456 se spasilo.\nPutnici sa "Konkordije" podnijeli su više tužbi protiv vlasnika broda kompanije Kosta kročere, u Italiji, Francuskoj i SAD.\nIzbor urednika Beograd i Priština Postignut načelni dogovor o primeni sporazuma iz Brisela Reakcije u Srbiji Sveti Njegoš po Amfilohiju Reakcije na Kosovu Srbija nema nadležnost nad Trepčom Bosna i Hercegovina FBiH u ćorsokaku: Opstrukcije, blokade i pad prihoda Crna Gora Godišnjica nezavisnosti: Nagomilani problemi i otrežnjenje NajčitanijeDa li je Beograd otpisao Dodika? (3184)Očekuje se otkrivanje masovnih grobnica u Srbiji (1150)Sveti Njegoš po Amfilohiju (1076)Zašto bebe u skoro svim zemljama svijeta kažu "mama" (1055) Lucić: Ko to kaže, ko to laže, Mala Azija je mala... (852) Brisel: Postignut načelni dogovor o primeni sporazuma, na potezu vlade (799) Reakcije na Kosovu: Srbija nema nadležnost nad Trepčom (783)Štiks: Subverzivne poruke iz Zagreba (725) Putovanje bh. građana u Hrvatsku: Biometrijski pasoš, lična karta ili viza (652)Lokalni izbori u Hrvatskoj: Zatvorena birališta (647)Najčešće poslanoSveti Njegoš po AmfilohijuSomun na godišnjicu prijema u UN: BiH nije dobila šansu da se razvija normalnoOčekuje se otkrivanje masovnih grobnica u Srbiji Pravoslavne crkve u borbi protiv modernizacije i sekularizacijeNajviše komentaraDa li je Beograd otpisao Dodika? (88)Skupština Vojvodine usvojila deklaraciju (25)Sveti Njegoš po Amfilohiju (23)Štiks: Subverzivne poruke iz Zagreba (13)Vestervele u Beogradu: Datum zavisi od implementacije sporazuma (10)Virus pasivnosti među mladima u BiH (10)FBiH u ćorsokaku: Opstrukcije, blokade i pad prihoda (10)Šaškor: Vlast slabija, opozicija jača (9)Brisel: Postignut načelni dogovor o primeni sporazuma, na potezu vlade (8)Bh. političari rekorderi u neradu i platama (7)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada SAD: Desetine žrtava u naletu tornada Brutalno ubojstvo u Londonu Dvije škole, pamet jedna Minerali iz Trepče Sjećanje na budućnost Protest prosvjetnih radnika u Sarajevu Produkti i uslugePodkastRSSPretplataMobilni telefon RSE


Srbija će biti značajan član evropske porodice, ocenio je ministar spoljnih poslova Velike Britanije Vilijam Hejg i istakao da je "važno da se proces normalizacije odnosa Srbije sa Kosovom ne zaustavlja".\n"Ispravno je da se posvećenost Srbije njenoj budućnosti u EU, kao i napori koji su tokom prethodnih nekoliko godina preduzeti na poboljšanju odnosa u regionu nagrade", navodi se u autorskom tekstu Hejga koji je danas objavila Politika.\nMinistar je rekao da je Velika Britanija jedan od glavnih zagovornika daljeg proširenja EU i da "ostaje potpuno posvećena tom procesu".\nPrema njegovim rečima, važno je da proces pristupanja razreši sve moguće buduće probleme što pre, a što se tiče odnosa u regionu, to izmedju ostalog znači da se normalizacija odnosa sa Kosovom ne zaustavlja.\n"Dijalog izmedju Srbije i Kosova trebalo bi ubrzo nastaviti, obezbedjujući primenu do sada postignutih dogovora, kao i postizanje novih dogovora u drugim oblastima, koji će postepeno poboljšati dobre susedske odnose izmedju Srbije i Kosova, ali takodje doprineti i poboljšanju života ljudi sa obe strane granice", smatra Hejg.


Jeremić: Vučićeva poseta Zagrebu generalna proba za posetu Prištini – Južnobanatske Vesti\nPredsednik Narodne stranke Vuk Jeremić izjavio je danas da je poseta predsednika Srbije Aleksandra Vučića Zagrebu „jedna vrsta generalne probe“ za Vučićevu državnu posetu Prištini, koju planira po potpisivanju pravno obavezujućeg sporazuma i pošto Kosovo postane član UN „sa blagoslovom aktualne vlasti u Srbiji“.\n„Vučić namerava da u februaru sledeće godine ode u državnu posetu Prištini kod svojih koalicionih partnera i saradnika Ramuša Haradinaja i Hašima Tačija, i potom se okrene ka Zapadu i kaže: ‘Evo, vidite šta ja mogu da postignem nemate boljeg igrača od mene'“, rekao je Jeremić televiziji Naša, i dodao da je uveren da će opozicija sprečiti Vučića da to učini, jer će ga poraziti na izborima.\nJeremić je rekao da Vučić u vezi sa posetom Hrvatskoj primenjuje već vidjen model da bi pokazao Zapadu kako je jedino on u stanju da stvari drži pod kontrolom – podigne veštački tenzije kako bi sve izgledalo haotično, a onda ode u posetu Zagrebu i kaže: „Biće sve u redu dok sam ja tu gde jesam, a ako ne budem, imaćete haos i moguće nove sukobe na Balkanu“.\nJeremić, koji je bivši ministar spoljnih poslova Srbije, istakao je da „potpisuje da Srbija neće postati član EU do 2025. godine“, a da je veliko pitanje i da li će se to dogoditi kasnije.\n„Strategija EU za Zapadni Balkan od Srbije traži da urgentno reši pitanje Kosova i Metohije i mislim da je na stolu ponuda po kojoj će Srbija omogućiti Prištini stolicu u UN, a zauzvrat dobiti još četiri godine diktature Aleksandra Vučića. Stolica Kosova u UN je opasan presedan i bojim se da se ne bi stalo na tome, nego da će se otvoriti serija novih pitanja“, rekao je Jeremić.\nPredsednik Narodne stranke je dodao da Zapad zna do koje je mere Vučiću stalo da ostane na vlasti i da je „spreman na sve“, pa će mu zbog toga ispostaviti vrlo visoku cenu potpisivanje sveobuhvatnog sporazuma o normalizaciji odnosa Beograda i Prištine.\nMinistar rada Srbije: Uz podršku Švedske do najboljeg zakona o rodnoj ravnopravnosti\nSakašvili priveden u Ukrajini


NBA top 5 - Batlerova završnica i Gordonov leeeeet - Sportske.net\nNBA top 5 - Batlerova završnica i Gordonov leeeeet\nNajboljih pet poteza u noći između utorka i srede, Džimiju Batleru ide prvo mesto iz dobro poznatih razloga.\nMirotić oživeo Bulse, Lebron ne pomaže u odelu, Gordonov let zapanjio Ameriku!TOP 10 - Vestrbukovo veče, Porzingis dodavao, lupao rampePreslatko! "Huligan" na NBA parketu!Bobijeva rampa za legendu, Kobijev najteži poraz u karijeri!Bogdan Bogdanović - Vreme je za NBA!\nSvega šest utakmica je odigrano u noći između utorka i srede u NBA ligi, a pobede su ostvarile ekipe Čukaga, Orlanda, Šarlota, Hjustona, Detroita i Golden Stejta.\nIzveštaje pročitajte OVDE.\nNajbolji potez večeri izveo je Džimi Batler koji šutem u poslednjoj sekundi doneo pobedu svom Čikagu, dok je viđeno još nekoliko veoma dobrih.\nGordonovo zakucavanje je na drugom mestu, akcija Grina i Boguta na trećem, fantastično dodavanje Dvajta Hauvarda je na četvrtom, dok je na petom mestu sjajna blokada Andrea Dramonda nad Rasom Vestbrukom.


Mazalica o fiskalnom računu koji je izazvao smijeh - Televizija K3\nPoslanik SNSD Srđan Mazalica koji je prekjuče izazvao smijeh u parlamentu Srpske, nakon što je donio poslaniku PDP Drašku Stanivukoviću fiskalni račun na kojem je prikazan alkohol, čije točenje je inače zabranjeno u ovoj instituciji, oglasio se na svom Tviter profilu, te dodao kako zabrana točenja alkohola važi samo u dane kad se održavaju sjednice.\nMazalica je naveo da je iz restorana dobio odgovor kako je sporni račun nastao prošle sedmice, u vrijeme kada nije održavana sjednica Narodne skupštine RS.\n– Predsjednik NSRS Nedeljko Čubrilović je u petak bio pokrovitelj događaja u kojem je učestvovala delegacija iz Rusije, kojoj je njegov kabinet nakon toga platio ručak. Tada je popijena ta jedna dunjevača – naveo je Mazalica.\nPriča o fiskalnim računima u parlamentu Srpske pokrenuta je, inače, u utorak kada je Stanivuković tokom skupštinskog zasjedanja upitao ministarku finansija Republike Srpske Zoru Vidović zbog čega se u restoranu u toj instituciji oni ne izdaju.\nIsto je ponovio i u srijedu tokom rasprave na sjednici NSRS o zatvaranju objekata koji ne izdaju fiskalne račune.\nStanivukoviću je u jednom momentu prišao poslanik Mazalica i dao mu fiskalni račune kao dokaz da se oni izdaju u restoranu, ali se ubrzo ispostavilo da se na računu nalazi i alkohol, što je Stanivuković iskoristio kao dokaz da skupštinski restoran krši vlastite propise, koji podrazumijevaju zabranu točenja alkohola.


Tanjug 12. februara 2019. 13:50\nLUKSEMBURG – Evropska plivačka federacija (LEN) saopštila je danas da je sa razočaranjem primila vest i da žestoko osuđuje napad na vaterpoliste Crvene zvezde u Splitu.\n„Evropski vodeni sportovi uvek su delili vrednosti međusobnnog razumevanja i pošstovanja svih nacija. Sport treba da ujedinjuje ljude, a ne da ih deli. Sportisti mogu da budu rivali, ali nikada neprijatelji. LEN je posvećen ovim principima i očekuje da će ih svi poštovati, uvek i svuda“, izjavio je predsednik Paolo Bareli.\nKonstitutivna sednica Radne grupe za izradu Nacionalne strategije razvoja sporta\nOdložena i utakmica Radnik-Partizan\n„On je zver“: Kirjos jedino ovog tenisera hvali, a sve u inat Đokoviću…\nĐoković i dalje ubedljiv na vrhu, Kecmanovićev skok karijere\nKonstitutivna sednica Radne grupe za izradu Nacionalne…\nKirjos postavio snimak sebe i Nadala koji dokazuje sve…


Veliki neredi u Prištini — hapšenja, povrede, molotovljev koktel - 09.01.2016, Sputnik Srbija\nVeliki neredi u Prištini — hapšenja, povrede, molotovljev koktel\nTokom današnjih protesta opozicije u Prištini povređeno je 10 policajaca, 2 demonstranta i 2 novinara, a 24 demonstranta su uhapšena. 09.01.2016, Sputnik Srbija\nPitam se, znaju li ta "gospoda" još nešto osim da demonstriraju i kolju Srbe ???\n18:46 09.01.2016 (Osveženo: 20:00 09.01.2016)\n© AP Photo / Visar KryeziuProtest opozicije u Prištini\nTokom današnjih protesta opozicije u Prištini povređeno je 10 policajaca, 2 demonstranta i 2 novinara, a 24 demonstranta su uhapšena.\nPortparol kosovske policije Baki Keljani je na konferenciji za novinare naveo da je kosovska policija bila vrlo uzdržana i nije reagovala sve dok demonstranti nisu počeli da koriste molotovljeve koktele, kao i da je u obračunu sa njima policija koristila dozvoljena sredstva za rasturanje nasilnih protesta, prenose prištinski mediji.\n© AP Photo / Visar KryeziuPristalica opozicije na protestu u Prištini.\nPristalica opozicije na protestu u Prištini.\nKeljani je odbacio tvrdnje opozicije da je policija sprečavala aktiviste da stignu na protest iz drugih krajeva Kosova i Metohije, kao i njihove procene o broju učesnika, navodeći da je u demonstracijama učestvovalo oko 8.000 ljudi.\nOn je naveo i da je policija zaustavila 42 osobe na osnovu pograničnih propisa, ali da nema nijedan izveštaj da su građani iz Albanije koji su krenuli na protest bili zlostavljani.\nDirektor Hitne pomoći Basri Lenjani je rekao da je do sada u Hitnu pomoć dovedeno 11 povređenih od kojih 7 policajaca, 2 demonstranta, 1 prolaznik i 1 kamerman.\nNa jednom od do sada najvećih protesta demonstranti su nosili zastave Oslobodilačke vojske Kosova, Amerike i Albanije i uzvikivali parole protiv vlade, premijera Ise Mustafe i Zajednice srpskih opština.\nZašto Srbe i pojedine Albance plaši Kurtijevo „Samoopredeljenje“\n28 Novembar 2015, 19:30\nU gradu je bio raspoređen veliki broj pripadnika kosovske policijske službe, a mnoge ulice su bile blokirane. Pojačano prisustvo policije bilo je vidljivo i na magistralnim putevima koji vode od Kosovske Mitrovice, Gnjilana i drugih gradova Kosova i Metohije do Prištine.\nKosovska opozicija današnji protest je organizovala jer smatra da je Ustavni sud doneo negativnu ocenu o formiranju Zajednice srpskih opština.\nKako prenosi prištinska „Koha ditore“, opozicioni pokret „Samoopredeljenje“ je saopštio da je policija nasilno intervenisala protiv demonstranata koji su krenuli na protest. List navodi da je, uz saopštenje, „Samoopredeljenje“ prosledilo i video–snimak tih događaja.\nTaj pokret tvrdi i da je policija koristila silu kako bi sprečila da na protest dođu demonstranti iz Albanije.\n10 Januar 2016, 16:27\n14:20Odjeci skandala u Mostaru – Vranješ kao „noćna mora“, cipela u glavu i pokušaj ubistva /video/


EXPRES VESTI - Rusija izaziva "ceo demokratski svet"\nRusija izaziva "ceo demokratski svet"\nKIJEV - Ukrajinski predsednik Petro Porošenko optužio je danas Rusiju da "aneksijom" Krima i navodnim naoružavanjem proruskih snaga na istoku Ukrajine izaziva "ceo demokratski svet".\nPorošenko je od zapadnih saveznika zatražio da pooštre trgovinske i ostale sankcije Rusiji i njenim najvećim firmama, ukoliko Moskva ne ispuni uslove privremenog prekida vatre, prenosi AFP.\n"Ukrajina i njeni saveznici sprečavaju Rusiju da pojača svoju agresiju i dodatno proširi svoje smrtonosne neoimperijalne ambicije", rekao je Porošenko na međunarodnom skupu Godišnji sastanak u Jalti (YES), koji je do prisajedinjenja Krima Rusiji bio održavan u tom gradu.\n"Moramo jasno da stavimo do znanja kako, ne samo da će sadašnje sankcije ostati dokle god Rusija drži Krim pod okupacijom i podstiče haos u Donbasu, već će se restriktivne mere i pojačati ukoliko Rusija bude ometala proces rešavanja krize", istakao je Porošenko.\nKijev optužuje Rusiju da je u tajnosti poslala oko 8.000 vojnika u ratnu zonu i da je proruske snage snabdela sofisticiranim raketama i tenkovima, što Moskva negira.\nMore in this category: « Obama potvrdio istorijsku posetu Kubi\tZvona i minut ćutanja u znak sećanja na napade pre 14 godina »


UNHCR i Narodna kancelarija potpisali sporazum o saradnji u integraciji izbeglih lica\nРубрика: Друштво Аутор: новинарство 831 пута прочитано Датум: 6.02.2007 Одштампај\nVisoki komesarijat za izbeglice Ujedinjenih nacija i Narodna kancelarija Predsednika Republike Srbije potpisale su u ponedeljak, 5. februara 2007. godine sporazum o realizaciji pilot projekta namenjenog integraciji porodica izbeglih.\nPrema ovom sporazumu dve organizacije ce udruziti snage da zajedno sa svojim partnerima omoguce stambeno zbrinjavanje najugrozenijih porodica izbeglih spajanjem sa domicilnim starackim domacinstvima kojima je takodje potrebna pomoc.\nU ovaj pilot projekat ce biti ukljuceni partneri sa kojima je UNHCR do sada saradjivao na slicnim programima – INTERSOS, centri za socijalni rad i druge lokalne institucije, dok ce Narodna kancelarija biti zaduzena za koordinaciju izmedju Komesarijata za izbeglice Republike Srbije i Ministarstva za rad, zaposljavanje i socijalnu politiku.\nOcekuje se da ce najveci deo od oko sto hiljada izbeglica koliko prema poslednoj registraciji trenutno zivi u Srbiji, ostati i integrisati se u zemlji koja im je pruzila utociste. Zato su i napori UNHCR najvise bili usmereni na pronalazenje trajnih resenja izbeglickog problema. Pored repatrijacije – povratka u zemlje porekla, UNHCR je realizovao niz programa namenjenih integraciji izbeglica kao sto su izgradnja naselja i stanova za izbeglice, konverzija kolektivnih centara u domove za stara lica kao i prosirenje postojecih domova za stare, stanovanje u zasticenim uslovima i niz drugih. Samo za ove programe UNHCR je izdvojio preko sto miliona dolara u poslednjih osam godina.\n« « Претходне вести: Ahtisari: Malo nade u kompromis\nНаредне вести: Минхен: Верници против архијереја » »\nВести: Албанци смислили лукавији начин да ударе на српске корене /видео/ 27. октобар 2020\nРаспирује ватру, уместо да је гаси: Кадиров упоредио Макрона са терористом 27. октобар 2020\nКатастрофа у БиХ: Заражен сваки други, 20 преминуло 27. октобар 2020\nОтворене су двери, а онда је засијало: Народ очаран нестварном лепотом највеће српске светиње /фото/ 27. октобар 2020\nРепортаже „Литије у Црној Гори“ и „Не дамо светиње“ освојиле прве награде на угледном фестивалу 27. октобар 2020\nCINS: U Skupštini ponovo i poslanici koji nisu prijavili troškove za gorivo


Dodik: Košarac napisao kraj svog političkog puta – Klik Jajce\n“Košarac je završio što se tiče politike naše partije i u tom pogledu ću se ponašati u budućnosti. U vezi s tim preduzećemo one mjere koje su najbolje prije svega za Republiku Srpsku. Naime, imajući u vidu da smjene u Savjetu ministara mogu dovesti do gubljenja pozicija same RS, mi ćemo svoje ponašanje prema tome odrediti. U to ne treba niko da sumnja”, poručio je Dodik.\nObjava Dodik: Košarac napisao kraj svog političkog puta pojavila se prvi puta na Jajce Online.\nRelated Topics:DodikfeaturedJajce OnlineKošaracKrajnapisaopolitičkogputasvog\nIbričić: Bili smo ucjenjivani da radimo sa Sušićevim bratom, zbog toga sam i otišao\nFahrudin Pecikoza tvrdi da nije bio na derneku – Čija glava viri iza Harija?


Uspešno završena humanitarna akcija „Dobro delo za SOS Dečije selo” - DOBROČINITELJ\nDobročinitelj – pričajmo o dobrim delima\nUspešno završena humanitarna akcija „Dobro delo za SOS Dečije selo”\nDONACIJOM DO BOLJIH USLOVA ŽIVOTA ZA DECU SOS DEČIJEG SELA\nU tradicionalnoj humanitarnoj akciji kompanije Delez Srbija i njenih dobavljača „Dobro delo za SOS Dečije selo” za samo mesec dana prikupljeno je više od milion dinara za bolje uslove života dece i mladih bez roditeljskog staranja uključenih u programe koje sprovodi Fondacija SOS Dečija sela Srbija.\nUz podršku i solidarnost građana koji su učestvovali u akciji, kupovinom obeleženog školskog asortimana, kompanija Delez Srbija donirala je prikupljena sredstva Fondaciji, čime se doprinosi boljim uslovima života i pravilnom razvoju dece i mladih o kojima ova organizacija brine.\n„Prvi školski dani predstavljaju važan korak za svako dete i zato je važno da u tom periodu imaju posebnu podršku i sigurnost. Raduje nas što iz godine u godinu građani pokazuju sve više solidarnosti i želje da prilikom odabira školskog pribora u Mega Maxi i Tempo hipermarketima izaberu baš onaj koji će doprineti spokojnijem odrastanju dece i mladih bez roditeljskog staranja o kojima brinemo kroz sve naše programe”, rekla je Vesna Mraković Jokanović, nacionalna direktorka SOS Dečija sela Srbija.\nU ovogodišnju humanitarnu akciju, koju je kompanija Delez Srbija realizovala petu godinu zaredom, uključili su se dobavljači Gatarić, Novo Beogradsko Knjižarsko, Optimum, Univerzal, Marina Company, Eurocom, Ilijanum.\nTagsDobro delo za SOS Dečije seloHumanitarne akcije


Grad Zenica i Fondacija Mozaik podržali devet projekata i tri mikrobiznisa - Akta.ba\n13.06.2020. 10:06 / Izvor: Fena\nU Zenici je jučer upriličeno potpisivanje Aneksa Memoranduma o saradnji između Grada Zenica i Fondacije Mozaik te ugovora između Fondacije Mozaik i predstavnika neformalnih grupa, kao i mikrobiznisa koji su odabrani po pozivu Omladinske banke za projekte i mikrobiznise.\n"Radi se o programu koji omogućava mladima da prepoznaju društvene probleme u svojim zajednicama i rješavaju ih kroz društvene projekte, a koji se provodi u 49 lokalnih zajednica u Bosni i Hercegovini", saopćeno je iz Pres-službe Grada Zenica.\nKako se navodi, Omladinska banka Zenica osnovana je 2019. godine, a počela je s radom ove godine na osnovu Memoranduma o saradnji između Grada Zenica i Fondacije Mozaik.\nUgovori su potpisani sa predstavnicima devet neformalnih grupa i tri mikrobiznisa, a uručeni su im i čekovi za realizaciju projekata odnosno mikrobiznisa.\nMaksimalni iznos podrške po projektu iznosi 1.500 KM, dok je maksimalna grant podrška mikrobiznisima mladih do 2.000 KM.\nGrad Zenica i Fondacija Mozaik obavezali su se da će u naredne četiri godine za projekte i mikrobiznise mladih u Zenici osigurati sredstva u iznosu od 110.000,00 KM.\nGradonačelnik Zenice Fuad Kasumović je izrazio zadovoljstvo što je došlo do saradnje sa Fondacijom Mozaik i osnivanja Omladinske banke u Zenici.\n"Ponosan sam što smo u protekle tri i po godine oživjeli Zenicu u poduzetničkom smislu. Zenica se u prošlim vremenima oslanjala na velike kompanije teške industrije i nije bilo poduzetničkog duha. Gradska uprava Zenice na čelu sa mnom uložila je ogromna sredstva za poticaje i podršku razvoju privrede. Različitim programima nastojali smo inicirati ideje naših sugrađana da pokrenu vlastite biznise.", rekao je Kasumović.\nDodao je da ga raduje što je zainteresovanost po pozivu Omladinske banke za projekte i mikrobiznise nadmašila očekivanja.\n"Da bi podržali sve projekte i mikrobiznise koji su prošli sve faze eliminacije u saradnji sa Fondacijom Mozaik obezbijedili smo i dodatna finansijska sredstva.", naveo je Kasumović.\nDirektor Programa Omladinske banke Fondacije Mozaik Željko Pauković je istakao kako je u 2020. godini kroz Program Omladinske banke podržano 454 projekta neformalnih grupa mladih u BiH ukupne vrijednosti oko 980.000 KM, te 55 mikrobiznisa vrijednosti oko 120.000 KM.\nIstovremeno, naveo je da odluku o tome koji će projekti neformalnih grupa i mikrobiznisi biti podržani donose upravo mladi koji su članovi odbora Omladinske banke.\nUkupna vrijednost projekata odabranih za finasiranje u Zenici je oko 23.000 KM, a njihova realizacija počinje od 15. juna do 15. septembra tekuće godine.\n"Sredstvima odobrenim za tri mikrobiznisa omogućeno je otvaranje tri nova radna mjesta", navodi se u saopćenju.


Projektovanje enterijera i izgradnja građevinskih objek\nREAL HOME DOO\nProjektovanje enterijera i izgradnja građevinskih objekata Beograd\nVojvode Dobrnjca 36, 11060 Beograd, Palilula\n...... amosre... Prikaži\nProjektovanje enterijera i izgradnja građevinskih objekata Beograd |\nKompanija Real Home se na teritoriji grada Beograda za kratko vreme izdvojila u oblasti izgradnje luksuznih stambenih i rezidencijalnih objekata.\nOva mlada i upešna firma iza sebe ima niz izvedenih stambenih objekata o čemu svedoče klijenti iz zemlje i inostranstva.\nBogato iskustvo u projektovanju i izvođenju enterijera u kombinaciji sa poznavanjem dekoracije i grafičkog dizajna svakako pružaju odgovor na sve Vaše zahteve.\nBilo da se radi o kompletnom rešenju za Vaš prostor ili samo o izradi tehničke dokumentacije, naš tim arhitekta i dizajnera ima spreman odgovor na sve zahteve. Bavimo se i scenografijom.\nZahvaljujući vrhunskoj pojavi najnovijih tehnologija, dizajna i obrade koristimo samoventilirajuće fasade sa FUNDER-MAX i sa granitnom oplatom u parteru. FUNDER-MAX svojim spoljnim izgledom se skladno nadovezuje na stare zgrade iz susedstva i čine prepoznatljivu neimarsku celinu koja oplemenjuje naš grad.\nStambeno-poslovni prostor nalazi se na atraktivnoj lokaciji u gradskoj zoni opštine Palilula, na granici sa opštinom Stari Grad u blizini gradske oaze Botaničke Bašte i nezaobilazne Bajlonove pijace. Lokacija je prostorno i funkcionalno povezana sa Bulevarom despota Stefana i ulicom Takovskom i Cvijićevom i na pešačkoj je udaljenosti od tih saobraćajnica.\nTime je, kroz postojeću saobraćajnu i mrežu gradskog prevoza omogućena direktna veza sa užim gradskim jezgrom i trgom Republike. U blizini objekta nalaze se obdanište, škola, Dom zdravlja, policija, filijale nekoliko banaka i svi ostali sadržaji bez kojih je teško zamisliti kvalitetan i ugodan život.


Finansijska tehnologija | Naš svet Banca Intesa\nProjekat edukacije i informisanja o finansijama „Finansijska tehnologija“\nFINANSIJSKA TEHNOLOGIJA (FINTECH)\nFinansijska tehnologija, ili skraćeno fintech, pokazuje digitalni razvoj bankarskog i finansijskog sistema. Sektor finansijske privrede danas beleži najznačajniji rast i sastavni je deo strukturnih promena koje su zahvatile svetsku ekonomiju.\nDigitalna tehnologija je drastično promenila pristup finansijskim proizvodima i uslugama, a banke su svedoci potpune promene svog poslovnog modela. Odnosi sa kupcima su različiti, a finansijska tehnologija nudi direktan pristup, fleksibilnost, otvorene sisteme i dematerijalizaciju procesa i dokumenata. Finansijska tehnologija omogućava novu ulogu komercijalnog pružanja bankarskih usluga, zamenjuje ili spaja „tradicionalne“ bankarske usluge i osiguranje.\nRazvojne kompanije u oblasti finansijske tehnologije\nNakon narušavanja digitalnog bankarstva, finansijska tehnologija se dugo pokazala kao dobitna kombinacija. Preokret trenda uticao je na finansijski sektor, koji je uvideo priliku i iskoristio mogućnosti koje pružaju razvojne kompanije u oblasti finansijske tehnologije i uključio ih u procese modernizacije kao naprednu istraživačku podršku.\nStalno pokretanje novih fintech razvojnih kompanija takođe znači rastuću digitalizaciju, efikasnost, sigurnost i lakoću korišćenja bilo gde i bilo kada, smanjenje bankarskih troškova, nove pogodnosti za potrošače i realizaciju novih poslovnih modela.\nZa pojedince i preduzeća, finansijska tehnologija nudi niz usluga vezanih za plaćanje, kreditiranje, konsalting, upravljanje rizikom i virtuelne valute.\nDva su cilja koja predstavljaju prioritete finansijske tehnologije: ljudi i porodica, poslovno područje.\nTo podrazumijeva jačanje tehnoloških infrastruktura i potragu za novim rešenjima kako bi finansijske transakcije bile direktnije i sigurnije.\nLjudi u finansijskim tehnologijama i porodice\nBankarstvo od kuće – tehnološke inovacije zahvaljujući finansijskoj tehnologiji omogućavaju nam da obavljamo niz aktivnosti i provera od kuće (na primer, kako napreduju investicije) kada nam to najviše odgovara. Ovo je pojednostavilo neke aktivnosti (plaćanje, e-trgovina, direktan prenos preko interneta...), trenutno vodimo račune i unapređujemo sopstvene bankarske veštine.\nMobilna i digitalna plaćanja - svakodnevna upotreba pametnih telefona za plaćanja. To je trenutno onlajn plaćanje u realnom vremenu, pri čemu banke odmah sprovode transakcije. Možemo da plaćamo mobilnim telefonom, koristimo napredne sisteme plaćanja u e-prodavnicama, prenosimo sredstva...\nBanke i veštačka inteligencija – u ne tako dalekoj budućnosti, naš odnos sa bankom će uključivati veštačku inteligenciju koja će donositi odluke na osnovu ogromne količine podataka dobijenih iz naših finansijskih aktivnosti, a sve se odvija u realnom vremenu.\nNa isti način na koji već koriste Google Assistant, Siri ili automobili koji se sami voze, obratićemo se našem virtuelnom bankarskom savetniku da nam pomogne da upravljamo našim tekućim računom i drugim aktivnostima i savetuje nas o najboljim rešenjima na osnovu sistematskog proučavanja naših finansijskih aktivnosti.\nBanke i društveni mediji – banke danas koriste društvene mreže za komunikaciju sa klijentima, au mnogim slučajevima i za aktiviranje stvarnih zajednica da ponude ciljane usluge. Kao primer navodimo zajednicu mladih ljudi koji imaju svoje naloge i koji razmenjuju informacije o putovanjima, koncertima, događajima i koriste posebne ponude i popuste namenjene samo onima koji pripadaju toj zajednici.\nGrupno finansiranje i grupno ili socijalno pozajmljivanje (tzv. P2P pozajmljivanje) su alternativni oblici finansiranja koji su se razvili zahvaljujući namenskim platformama. Cilj je finansiranje istraživanja ili pozajmljivanje sredstava za projekte koji obeležavaju inovaciju ili interes kompanije. Pojedinci koji traže finansiranje dopiru do svoje publike direktno na mreži i bez posrednika.\nMeđutim, uloga banaka u podršci i jačanju ovih aktivnosti postaje sve značajnija. Neke banke su pokrenule namenske onlajn kanale kako bi podstakle upotrebu ovih alata za usmeravanje sredstava u etičke projekte. U ovom slučaju, banka deluje kao „garant“ za inicijativu i obezbeđuje da zajmodavac može da pozajmi novac čak i sa nultom kamatom, bez rizika.\nKriptovalute - to su špekulativni finansijski instrumenti koji su u medijima pogrešno povezani sa novcem ili valutom. Izuzetno složen mehanizam omogućava velike i nagle promene vrednosti, kako pozitivne tako i negativne. Oni su u osnovi zasnovani na sistemu transakcija koji je potvrđen kriptografskim algoritmima koji u teoriji garantuju anonimnost, poverljivost i „bezbednost” informacija. Ova vrsta finansijskog instrumenta nije pogodna za privatne štediše. Oslanja se na tzv peer-to-peer tehnologiju i ne kontroliše je centralno telo koje sprečava tradicionalne institucije da blokiraju određeni prenos. Nedavno istraživanje koje su sprovele neke od najvećih svetskih banaka pokazalo je da su njihove karakteristike kriptovaluta savršeni finansijski instrumenti za nezakonite aktivnosti, kao što su pranje novca i/ili utaja poreza.\nNajpoznatija kriptovaluta je bitcoin, koji je krajem 2008. godine izumeo anonimni pronalazač, poznat samo pod pseudonimom Satoshi Nakamoto. Upotreba bitkoina zasniva se na tzv. blockchain, tip registra i arhiva transakcija koje se odvijaju u okviru određene računarske mreže.\nTrenutno je blockchain jedan od vodećih sektora „potrage“ za razvojnim kompanijama širom sveta


Na hadžu u Meki samo 60.000 muslimana uz stroge anti-covid mjere - SandžakBosna\nS obzirom na pandemiju korona virusa, vlasti su ograničile pristup tako da je omogućen samo hodočasnicima starim od 18 do 65 godina koji su u potpunosti vakcinisani protiv COVID-19 i ne boluju od hroničnih bolesti.\nMuslimanski vjernici vakcinisani protiv COVID-19 okupili su se u nedelju na godišnjem hodočašću u Saudijskoj Arabiji (hadžu), koja već drugu godinu zabranjuje dolazak vjernicima iz inostranstva zbog pandemije.\nOdjeveni u bijelo i noseći kišobrane kojima se štite od sunca, oko 60.000 saudijskih državljana i stanovnika obavlja obred, koji su muslimani dužni da obave jednom u životu ukoliko to sebi mogu da priušte. Poređenja radi, 2019. godine to je učinilo oko 2,5 miliona ljudi.\n“Molim Boga da zaustavi korona virus, to nas je jako uplašilo i učinilo situaciju veoma teškom”, kazao je palestinski hodočasnik Hassan Jabari, prenosi Reuters.\nZa dezinfekciju Velike džamije u Meki i njenog dvorišta koriste se roboti, a takođe i za distribuciju boca vode zemzem, koja se ispumpava iz svetog bunara u Meki, a sve s ciljem da se smanji interakcija među ljudima i obezbjedi fizičko distanciranje.\nNa ulazima u Veliku džamiju su termalne kamere koje kontrolišu temperaturu hodočasnika.\nMale grupe hodočasnika sa maskama na licu od subote kruže oko Kabe – najsvetije građevine u islamu – dok zdravstveni radnici nadgledaju njihova kretanja.\nPrevious Grom na plaži povrijedio 13 osoba\nNext Vulin: Srpski svet bi trebalo da bude jedan politički prostor, jedna država


Beč - Dnevni list Danas\nPočetna » Mesta » Beč » Page 49\nPoplava lažnih lekova\nTrgovina falsifikovanim lekovima sve je unosnija i prerasta u veliki međunarodni biznis, upozorila je Agencija UN za kontrolu narkotika. U svom godišnjem izveštaju, Međunarodni savet za kontrolu narkotika sa sedištem u Beču, navodi da je oko 10 odsto lekova koji su u opticaju u svetu zapravo lažno.\nBeograd predlaže srpsku policiju za srpske opštine\nUložili smo mnoštvo primedaba na plan specijalnog izaslanika UN koji se odnosi na decentralizaciju Kosova i Metohije – izjavio je koordinator beogradskog tima Slobodan Samardžić juče u pauzi nastavka pregovora Beograda i Prištine o predlogu specijalnog izaslanika UN Martija Ahtisarija u delu koji se odnosi na decentralizaciju Kosova.\nPoljski ambasador u Austriji pred opozivom\nGrad na lepom plavom Dunavu izgleda da je posebno privlačan stranim obaveštajnim službama i njihovim agentima. Od filma „Treći čovek“ u kojem se sreću i sukobljavaju sovjetski i američki agenti, stiglo se dotle, da se tim poslom sada bave i vrhunske diplomate. Poljska je ovih dana pozvala „na konsultacije“ Mareka Jedrisa, ambasadora akreditovanog u Austriji.\nNetačna većina podataka o nuklearnom programu Irana\nVeći deo obaveštajnih podataka o iranskim nuklearnim postrojenjima koje su inspektori UN dobili od američkih špijunskih agencija ispostavili su se kao neosnovani, saopštili su diplomatski izvori u Beču.\nTvrdnje podsećaju na fijasko koje su američke obaveštajne službe doživele početkom invazije na Irak i podudaraju se sa žestokim povećanjem međunarodnih tenzija u trenutku kada je Međunarodna agencija za atomsku energiju (IAEA) izvestila da je Iran odbacio ultimatum Saveta bezbednosti UN da zamrzne svoj nuklearni program.\nPRIPREMA ZA TRADICIONALNI BEČKI BAL\nČlanovi Bečke državne opere nastupili su u sredu uveče na tradicionalnom balu za Valentinovo, praznik poznatiji kao Dan zaljubljenih. Bečka državna opera (Wiener Staatsoper), jedna od najpoznatijih u svetu, nalazi se u samom središtu Beča u neposrednoj blizini čuvenog muzeja Albertina.\nPiše: Beta 16. 2. 2007.\nI Srbija na listi osumnjičenih zbog dečije pornografije\nI Srbija je na listi zemalja iz kojih su korisnici interneta pokušali da uz plaćanje preuzmu video-snimke seksualnog zlostavljanja i čak najbrutalnijeg silovanja dece, utvrđeno je krivičnom istragom austrijske policije. Prema podacima austrijske policije, najmanje 2.360 osumnjičenih iz 77 država pokušalo je da preuzme video-snimke silovanja dece.\nDURLO: Beograd od Unoseka nije tražio odlaganje konsultacija\nPortparol Kancelarije specijalnog izaslanika UN za pregovore o budućem statusu Kosova Remi Durlo potvrdio je juče za naš list da je prištinski pregovarački tim najavio dolazak u Beč 13. februara na najavljene konsultacije o predlogu rešenja za budući status KIM koji je Marti Ahtisari prošlog petka predstavio zvaničnicima u Beogradu i Prištini.\nPiše: DanasOnline 7. 2. 2007.\nKvalifikovana radna snaga prednost Srbije\nPrednost Srbije u proizvodnji i trgovini je kvalifikovana radna snaga i manji troškovi nego u državama u regionu, rezultat je analize tržišta centralne i istočne Evrope koje je uradila bankarska grupa Unikredit. Srbija bi mogla da poveća udeo u međunarodnoj trgovinskoj razmeni i kroz završetak privatizacije u naftnoj, prehrambenoj, tekstilnoj i građevinskoj industriji, ocenjuje se u istraživanju koje je uradila Unikredit grupa, čija je članica HVB banka.\nDokument s četiri aneksa i bez reči nezavisnost\nNajave medija da predlog rešenja za budući status Kosova i Metohije specijalnog izaslanika UN Martija Ahtisarija najverovatnije neće sadržati reč nezavisnost, potvrdili su i visoki diplomatski izvori našeg lista. Kako je Danasu nezvanično rečeno, Ahtisarijev dokument zadržaće se „na dvosmislenim formulacijama koje neće sadržati ništa što bi moglo direktno da isprovocira nijednu od pregovaračkih strana“.\nNezavisno Kosovo ekonomski neodrživo\nŠef ekonomskog tima za Kosovo i Metohiju i jug centralne Srbije Nenad Popović juče je u Beču ambasadorima OEBS predstavio aktivnosti Ekonomskog tima, aktuelnu ekonomsku situaciju na KIM, kao i nedavno usvojenu Strategiju za dugoročni ekonomski razvoj srpskih zajednica u Pokrajini, saopšteno je iz Vlade Srbije.\nNova vlada Austrije položila zakletvu\nNova austrijska vlada „velike koalicije“ stranaka levog i desnog centra, predvođena kancelarom socijaldemokratom Alfredom Guzenbauerom, položila je juče zakletvu pred predsednikom Republike Hajncom Fišerom. Sporazum o vladi je postignut 102 dana posle parlamentarnih izbora održanih 1.\nNovi austrijski kancelar objavio sastav vlade\nNovi austrijski kancelar Alfred Guzenbauer juče je objavio sastav koalicione vlade koju će činiti dve najjače partije – Socijaldemokratska stranka (SPOE) i Narodna stranka (OEVP), javile su agencije. Dogovor o „velikoj koaliciji“ stranaka levog i desnog centra postignut je posle 99 dana pregovora.\nPiše: DanasOnline 11. 1. 2007.\nNeuspela šala jedne neveste\nVenčanje jednog austrijskog para u Štajru odloženo je za deset nedelja pošto je nevesta, u šali, negativno odgovorila na pitanje matičara da li pristaje na brak, prenose svetske agencije. Uprkos preklinjanju nesuđene mlade, koja je odmah posle sudbonosnog „ne“ objasnila da se samo šalila, matičar je prekinuo ceremoniju.\nLovci-presretači posvađali Šiselove ministre\nU pregovorima oko formiranja nove vlade Austrije, posle parlamentarnih izbora koji su održani 1. oktobra, nastupio je novi sukob. Ne između suprotstavljenih pogleda pregovarača angažovanih na obrazovanju „koalicije velikih“, Alfreda Guzenbauera iz Socijaldemokratske stranke (SPO) i Volfganga Šisela, šefa hrišćanske Narodne stranke (OVP), već u redovima samog Šiselovog kabineta, između ministarstava odbrane i finansija, sukob koji u ovom trenutku dodatno pogađa kancelara Šisela.\nPiše: Vojislav Vujović 6. 1. 2007.


Inkluzivna umetnost: Zajedno smo jači – IDEAS\nUspeh zajedničkog projekta UNHCR-a i UNDP-a ”Lokalne inicijative za bolju socijalnu uključenost mladih Roma i Romkinja u Srbiji” obeležen je krajem prošle godine virtuelnom izložbom radova čiji su autori i autorke bili mladi Romi, izbeglice, migranti i tražioci azila. Dodatni značaj izložbi daje činjenica da je okupila zajednice koje se nalaze u neslavnom vrhu društvenih grupa koje su najčešće izložene diskriminaciji u Srbiji i prema kojima je izražena veoma visoka socijalna distanca.\nTrogodišnja uspešna primena zajedničkog projekta UNHCR-a i UNDP-a ”Lokalne inicijative za bolju socijalnu uključenost mladih Roma i Romkinja u Srbiji” obeležena je krajem prošle godine virtuelnom izložbom radova čiji su autori i autorke bili mladi Romi, izbeglice, migranti i tražioci azila. Umetnička dela predstavljena pod sloganom ”Zajedno smo jači” odražavaju njihova iskustva, lepe, ali i bolne i teške uspomene, kao i njihove utiske o životu u Srbiji. Mladi autori i autorke iz ranjivih društvenih grupa poslali su poruku da je sve moguće kada se oslobodimo predrasuda i različitost slavimo kao vrednost koja nas čini i boljim i bogatijim ljudima.\nDodatni značaj izložbi daje činjenica da je okupila zajednice koje se nalaze u neslavnom vrhu društvenih grupa koje su najčešće izložene diskriminaciji u Srbiji i prema kojima je izražena veoma visoka socijalna distanca. Svako izloženo delo poslalo je univerzalnu poruku o značaju stvaranja društva koje neguje kulturu ljudskih prava i koncepta multikulturalnosti. Mladi autori i autorke su odlučili da daju reč umetnosti i talentu, te da na najkreativniji način premoste sve prepreke koje u jednom društvu nameće jezik politike. Takođe, umetnost daje šansu pojedincima da zacele svoje rane nastale usled kršenja ljudskih prava i načela ravnopravnosti, te su se mladi ljudi iz ranjivih grupa, uz pomoć kičice, iz uloge žrtve transformisali u promotere građanske odgovornosti.\nKako bi umetnička dela i nakon izložbe nastavila da žive i dobila svoju upotrebnu vrednost u vreme pandemije koronavirusa, UNHCR je motive sa radova mladih Roma, Romkinja, izbeglica i azilanata, koje su naslikali na radionici koju je organizovala Bg Genal Artspace u Vrdniku, odštampao na maskama.\nU okviru projekta ”Lokalne inicijative za bolju socijalnu uključenost mladih Roma i Romkinja” produciran je i kratki film koji su samostalno izradili učesnici i učesnice u projektu: pripadnici romske zajednice u Srbiji, kao i izbeglice i tražioci azila.


EU finаnsirа modernizаciju brodske prevodnice nа Đerdapu - Bizlife.rs\nEU finаnsirа modernizаciju brodske prevodnice nа Đerdapu\n16:11 Beograd, 25/06/2017\nEvropska komisija finansiraće projekat “Adaptacija brodske prevodnice u sastavu HE Đerdap 1” čija je ukupna vrednost 28,5 miliona evra, saopštilo je danas Ministаrstvа grаđevinаrstvа, sаobrаćаjа i infrаstrukture.\nKako se navodi, Evropska unija će finansirati 40 odsto vrednosti radova, odnosno oko 11,5 miliona evra, dok će preostalih 60 odsto ili 17 miliona evra biti obezbeđeno iz budžeta Srbije u naredne tri godine.\n“Srbija će novac za projekat dobiti iz programa ‘Connecting Europe Facility Fund’ koji predstavlja evropski mehanizam za podršku razvoju evropske transportne infrastrukture, namenjen pre svega članicama EU”, navodi Ministarstvo građevinarstva.\nKako se navodi, projekat će se realizovati od 2018. do 2020. godine, a radni vek hidroelektrane “Đerdap 1” biće produžen za 25 godina.\n“Radovi će obuhvatiti zamenu kompletne elektro-hidrauličke i hidrauličko-mehaničke opreme i potrebne građevinske radove na brodskoj prevodnici”, navodi se u saopštenju.\nIz ministarstva dodaju da će modernizacija “brodske prevodnice omogućiti da se nastavi trend povećanja obima transporta robe Dunavom kroz Srbiju, koji je u prošloj godini dostigao 10,5 miliona tona, što je dva miliona tona više nego u 2015”.\nProjekat “Adaptacija brodske prevodnice u sastavu HE Đerdap 1” predložilo je Ministarstvo grаđevinаrstvа, sаobrаćаjа i infrаstrukture.\nministarstvo građevinarstva đerdap


Vlast obilato koristi povlačenje Rio Tinta za predizbornu promociju (VIDEO) - Politika - Dnevni list Danas\nPočetna » Vesti » Politika » Vlast obilato koristi povlačenje Rio Tinta za predizbornu promociju (VIDEO)\nIntervju na mreži: Nebojša Petković iz udruženja „Ne damo Jadar“ odgovarao na pitanja čitalaca o problemu eksploatacije litijuma u Srbiji\nAleksandra Popović27.01.2022. 15:15\nPetković je nakon sastanka sa predstavnicima Vlade Srbije na temu Rio Tinta komentarisao da li se i kako ova tema koristi u javnosti u političke svrhe ističući da je legitimno da se pitanje Rio Tinta pojavi i u političkim kampanjama, ali da je važno da javnost razume da je problem mnogo širi od toga.\nPredstavnici ekoloških organizacija okupljeni oko SEOS-a (Savez ekoloških organizacija Srbije), koji se zalažu za zabranu iskopavanja litijuma na teritoriji Srbije bili su na sastanku sa premijerkom Brnabić prošle nedelje, nakon što je ona javno obećala da će Rio Tintu biti zabranjeno poslovanje u Srbiji.\nNa samom sastanku, Brnabić je poručila da je „bivša vlast“ dovela Rio Tinto u Srbiju, što je naglašavala u javnosti i više puta pre toga, a Petković je objasnio da Zakon o rudarstvu i geološkim istraživanjima jeste donet 2006. godine, tokom predsedničkog mandata Borisa Tadića, ali da ga je donela vlada koju su činili ljudi koji i danas sede u vlasti.\n– Zakon na osnovu koga je Rio Tinto dobio ekskluzivno pravo na eksploataciju litijuma u Srbiji donela je manjinska vlada Vojislava Koštunice, koju su činili DSS – pola njihovog članstva je danas u SNS, G17 plus iz koje je 99 odsto članstva prešlo u SNS; u toj vladi je bio i Vuk Drašković koji je danas koalicioni partner SNS, a podršku toj vladi davao je SPS – takođe koalicioni partner SNS – naveo je on.\nJoš uvek nije stavljena tačka na Rio Tinto\nObjašnjavajući zašto su se predstavnici SEOS-a sastali sa premijerkom Petković je naglasio da je „evidentno da još uvek nije stavljena tačka na projekat Rio Tinta“ kao i da su oni na sastanku tražili garanciju da će biti ispunjeni zahtevi građana koji su izneti tokom ekoloških blokada i protesta širom Srbije u prethodnim mesecima.\n– Svrha tog sastanka je bila da vidimo da li će Vlada sprovesti o kraja uredbu kojom se onemogućava dalji rad Rio Tinta na eksploataciji litijuma, jer postoji još pravnih koraka koji su neophodni. Prvi korak je da se namena zemljišta vrati u poljoprivredno, a naši zahtevi su i da se pošalju inspekcije na teren kako bi utvrdile razmere štete po životnu sredinu nastale dosadašnjim istraživanjima, kao i da se usvoji zakon kojim bi bila onemogućena eksploatacija litijuma i bora na teritoriji cele Srbije – navodi Petković.\nPoslednja stavka, zakon koji pominje Petković, pravnici ovih udruženja već su sačinili i dali Vladi tražeći da se usvoji što pre, ali na ovo su dobili negativan odgovor jer se bliže izbori.\n– Premijerka je rekla da za to nema vremena jer su izbori uskoro i skupština će se raspustiti. Pazite šta su oni sve uradili za ovih deset godina vlasti i koliko brzo, znači vremena ima ako ima volje. Ali očigledno je da nema volje da se to pitanje reši – navodi Petković.\nZbog svega ovoga, on kaže da je opravdana sumnja koju iskazuju mnogi građani – da je upravo zbog približavanja termina za nove izbore vlast pristala da napravi ustupak po ovom pitanju, plašeći se nezadovoljstva građana koje je pokrenulo masovne proteste.\n– Svima deluje da vlast želi samo da se ovo odloži za posle izbora. Moguće je da je ovo neki predizborni trik ali sam siguran da se neće tako lako usuditi da brzo posle izbora nastave priču sa Rio Tintom ili nekom drugom kompanijom koja bi od njih kupila prava na istraživanje, jer to će biti providna predizborna prevara – navodi Petković.\nOn je objasnio da veruje da je kompanija Rio Tinto u problemu zbog ovakvog ali i prethodnih odlaganja te da oni neće nastaviti sa radom u Srbiji ali upozorava da je moguće da RT samo proda svoje dosadašnje projekte i istraživanja nekoj drugoj kompaniji.\n– Nas ne zanima da bilo ko može da ekspolatiše litijum – ni Rio Tinto ni bilo koja druga kompanija, zato što to ostavlja nesagledive posledice po životnu sredinu. Zato hoćemo da se potpuno zabrane svi projekti te vrste – naglasio je Petković.\nSpekulacije o tome da će Srbija morati da plati odštetu Rio Tintu za novac koji su uložili u našu zemlju, Petković odbacuje govoreći da nije normalno da građani plaćaju promašene investicije jedne privatne kompanije, kaže da je uveren da ne postoje ugovori koji Srbiju na to obavezuju i da „niko ne zna koliko je ova kompanija uložila novca u Srbiju, a delili su novac šakom i kapom“.\nNovi protesti ako Vlada ne ispuni zahteve\nPetković kaže da Ne damo Jadar za sada ne najvaljuje nove proteste jer će dati priliku da Vlada ispuni sve što je zahtevano na sastanku, ali ukoliko inspekcija ne izađe na teren uskoro – građani će opet biti na ulici.\n– Dali smo im šansu da ispune naše zahteve i čekamo da vidimo njihove poteze. Ako ne pošalju inspekcije, protesti mogu da se nastave – navodi on.\nPetković se osvrnuo i na visoke kazne zaprećene građanima koji su učestvovali na protestima a protiv kojih se sada masovno podnose krivične prijave.\n– Nedavno mi je rečeno da su zaprećene kazne od od 100.000 do 150.000 dinara, a danas mi je rečeno da se kreću i do milion dinara. Prijave se prave tako što skidaju sa Fejsbuka ko je pozivao na proteste. Sad će ispasti da je polovina građana Srbije organizovala proteste jer svi koji su bili na protestima su podelili objavu i pretnja je da će svi biti kažnjeni- naveo je Petković.\nOn dodaje da su se aktivisti, pravnici, brojne nevladine organizacije pa i političke stranke iz opozicije organizovali da prikupljaju novac za plaćanje kazni svima koji su ih dobili i da građani imaju kome da se obrate.\nAkcionari Rio Tinta su vlasnici 40 odsto svetskog kapitala\nMeđunarodna zajednica i svetska javnost pokazala je interesovanje za temu litijuma u Srbiji, o čemu svedoče i navodi da Sjedinjene Američke Države ohrabruju Srbiju da nastavi sa idejom ekspolatacije litijuma koje je objavio portal Demostat.\nPetković potvrđuje da postoji ovakvo interesovanje i dodaje da je logičan pritisak koji se vrši na Srbiju jer su svetske potrebe za litijumom velike, a evropske zemlje ne žele da prave deponiju „u svom dvorištu“.\n„Novinari medija iz evropskih zemalja, koji su nas posećivali, kažu da i oni imaju te rezerve i zanima ih šta se ovde dešava kako bi upozorili svoju javnost da to može njima da se desi. Pitali su nas neki i da li smo mi svesni sa kim smo se u koštac uhvatili. Akcionari Rio Tinta su vlasnici 40 odsto svetskog kapitala. Njima je cilj da te razvijene evropske zemlje svoj litijum ostave za kraj a da prvo potroše ovo što ima po Balkanu“, rekao je Petković. Na pitanje kako će se građani male Srbije izboriti protivi takvih interesa, on kaže da se nada da će tehnologija, koja brzo napreduje, pronaći neka nova rešenja za potrebe električne energije umesto litijumskih baterija.\nNebojša Petković nedavno je objavio na svom Fejsbuk nalogu kako je počela njegova borba i aktivizam za zaštitu životne sredine. „Evo sedim i razmišljam o svemu ovome što se dešavalo u poslednjih godinu dana. Sećam se sebe, čoveka totalno nezainteresovanog za dešavanja u mom selu, gradu, državi. Gledao sam utakmice, serije i Zadrugu. Svaki dan sličan prethodnom, kuća – pos’o što bi rekao pokojni Ekrem. Onda se Marijana Trbović Petković, inače moja supruga, da se pohvalim, uključila u priču oko Rio Tinta i pričala mi o tome a ja nisam apsolutno reagovao. Poneki put se skupi njih par u našoj kući i tako ja počnem da ih slušam i čujem apokaliptične stvari i razmišljam „ovi ljudi nisu normalni“, ali i dalje osluškujem. Onda počnem onako iz senke sa pribavljam neke informacije do kojih sam mogao da dođem a oni nisu i brzo shvatim da su apsolutno u pravu. I krenem tako sa njima rame uz rame da se bavim problemom“, napisao je Petković.\nDetaljnije o tome šta se dalje dešavalo možete pročitati u objavi:\nEkologijaeksploatacija jadaritaeksploatacija litijumaintervju na mrežiNe damo JadarNebojša Petkovićrio tintoSavez ekoloških organizacija SrbijeZaštita životne sredine


Apatin 2016: Džigijeva zbirka fudbalskih majstorija\nZimski turnir u malom fudbalu pod nazivom Apatin 2016 iz utakmice u utakmicu izaziva sve veće interesovanje i u velikoj meri ispunjava očekivanja posetilaca. Trećeg dana su pojedinci bukvalno blistali, a to se pre svega odnosi na Dejana Džigija Smiljanića koji je u konkurenciji veterana postigao svih pet pogodaka za svoju ekipu i podsetio na dane kada je sa pravom biran za najboljeg igrača turnira.\nVelika borbenost i dosta pogodaka viđeno je kod seniora, koji su zbog zalaganja i nekoliko veoma atraktivnih poteza tokom čitavih utakmica dobijali aplauze sa tribina.\nNa razočarenje organizatora, Sportskog saveza opštine Apatin, somborska ekipa Čivas, koja je najavila učešće odustala je bez da je obavestila bilo koga iz organizacionog odbora. Takav neodgovoran potez komšija u velikoj je meri poremetio raspored utakmica, a treba naglasiti da im je prilikom dogovora o učešću organizator izašao u susret i prilagodio njihovim potrebama termine igranja, ali očigledno da ni to nije bilo dovoljno.\nRezultati mečeva odigranih trećeg dana:\nČesma invest – Džigi 1:5\nPicerija Zamak – Apatinska pivara 2:4\nČesma invest – Kafe plesni bar Trik 7:4\nKafe Ekstra-Poljomarket-Restoran Šaran – Vlaneks 5:4\nDanašnji program počinje od 16 sati i 30 minuta utakmicama pionira, a nakon toga od 18 sati i 30 minuta na scenu stupaju seniori.\n16.30h pioniri: Papir šop - Džimi komerc\n17.10h pioniri: Paksel - Via Produkt\n17.50h pioniri: Madrid - Česma invest\n18.30h seniori - B grupa: Omladinci - Restoran Marina\n19.20h seniori - B grupa: Tigrovi - Keš trans-Dina sistem\n20.10h seniori - B grupa: JVO 58 - Mont izgradnja


Održan Webinar "Dijalog sa Upravom carina" - logistikaitransport.com\nOnline “Dijalog sa Upravom carina” održan je juče u okviru zajedničke inicijative Komore italijansko-srpskih privrednika, Francusko-srpske privredne komore, Nemačko-srpske privredne komore i Japanske Poslovne Alijanse u Srbiji. Prvi od 4 planirana događaja sa srpskim institucijama od značaja za privrednike u cilju uspostavljanja kontinuiranog dijaloga privrede i zvaničnih institucija.\nNa samom početku događaja učesnike su pozdravile predstavnice 4 bilateralna udruženja, Sanja Ivanić direktorka Francusko-srpske privredne komore, Doris Danilović zamenica direktora Nemačko-srpske privredne komore, Danijela Čabarkapa, direktorka Japanske poslovne alijanse u Srbiji i Mirjana Kojić, direktorka Komore italijansko-srpskih privrednika, koja je bila i moderator ovog skupa. Okupljene kompanije su imale priliku da se informišu i upoznaju sa aktuelnostima i novinama u radu Uprave koje je predstavila Nataša Mirković, načelnik Odeljenja za carinske procedure, i isto tako dobiju konkretne odgovore na njihova pitanja.\nIspred Uprave carina su direktno i koncizno na pitanja odgovarali čelnici sektora i to Nataša Mirković, načelnik odeljenja za carinske procedure, potom Jasminka Gajić načelnik odeljenja za TARIS, Predrag Arsić iz sektora za informacione i komunikacione tehnologije, Aleksandra Ilić, načelnik Odeljenja za OPS i pojednostavljene carinske procedure, Tanja Sentić, Vladimir Filipović i Željko Popović iz sektora za tarifske poslove i Marija Ercegovac iz sektora za finansijske, investicione i pravne poslove.\nIzdvajamo 2 pitanja i odgovora za koje smo ocenili da su najrelevantniji za čitaoce našeg portala:\nKada možemo očekivati digitalizaciju procesa Uprave carina? (odgovara Predrag Arsić – sektor za informacione i komunikacione tehnologije)\n“Digitalizacija, u širem smislu je započeta davno (polovinom 90-ih godina), kada je pušten u rad Informacioni sistem. Taj sistem se stalno unapređuje, prateći potrebe spoljnotrgovinske zajednice, ali i tehničkih i digitalnih novina, pa tako imamo – elektronsko podnošenja deklaracija uz korišćenje sertifikovanih elektronskih potpisa, implementacija kućnog carinjenja, zatim, dodatne elektronske servise – analitika stanja bankarskih garancija, zaštita prava intelektualne svojine… Značajan korak bila je i implementacija zajedničkog transportnog postupka.\nMeđutim,ako se pod digitalizacijom smatra bezpapirno poslovanje Uprave Carina, moramo reći da posedujemo određeno iskustvo i infrastrukturu, ali, sada i podršku u carinskom zakonu, tako da smo spremni da započnemo projekte za potpunu digitalizaciju procesa, ali digitalizacija mora biti realizovana postepeno – 1 po 1 proces, ali ne možemo dati tačan datum za završetak digitalizacije procesa.\nKriterijumi za dobijanje umreženog referata tj. prisustvo carinskih službenika kako bi se privredi olakšalo poslovanje? Koji je broj podnesenih carinskih dokumenata i koje vrste neophodan kako bi se stekli uslovi za zahtev ka UC za prisustvo carinskih službenika u prostorijama uvoznika? (Odgovara: Aleksandra Ilić, načelnik Odeljenja za OPS i pojednostavljene carinske procedure)\nPojednostavljenje postupka uvođenjem digitalnog poslovanja je cilj Uprave carina, a ne povećavanje broja umreženih skladišta. Ali, konkretan odgovor je da je 2016. je donet pravilnik koji kaže:\n– 1. Podnosilac zahteva mora imati AEO sertifikata i za carinska pojednostavljenja i za sigurnost i bezbednost.\n– Od 12 meseci koje prethode podnošenju zahteva, u konkretnom skladištu, mora imati najmanje 11.000 podnetih sažetih deklaracija i deklaracija za skladišno carinjenje, zatim,\n– Da je kladište tehnički osposobljeno u smislu da postoji mogućnost elektronskog povezivanja s upravom carina,\n– Da su obezbeđene prostorije za rad carinskog službenika,\n– Da u periodu od 12 meseci koji prethode podnošenju zahteva nije počinio teži prekršaj carinskih propisa.\n– Takođe, važno je da ispostava u čijoj je nadležnosti to skladište ima dovoljno kadrova da može da obezbedi i podrži rad umreženog carinskog skladišta.\nAko želite da poslušate odgovovre na sva pitanja (možete ih pročitati klikom OVDE , kliknite na sliku ispod i pogledajte i poslušajte snimak kompletnog Online događaja Dijalog sa Upravom carina


Održan sastanak Općinskog razvojnog tima | Općina Ključ\nPosted on 27. Novembra 2020. 30. Novembra 2020. by Urednik\nDanas je u zgradi Općine Ključ održan sastanak Općinskog razvojnog tima (ORT), drugi po redu.\nOpćina Ključ je, u skladu sa Zakonom o razvojnom planiranju i upravljanju razvojem u Federaciji BiH (“Službene novine Federacije BiH”, broj: 32/17), pokrenula proces izrade Strategije razvoja općine Ključ za period 2021-2027. Izrada Strategije se koordinira sa procesima izrade strateških dokumenata viših nivoa vlasti, a sama metodologija izrade Strategije je u skladu sa usvojenim uredbama.\n“Ovaj proces naša Općina provodi u sklopu ILDP projekta, koji predstavlja zajednički projekat Vlade Švicarske i Razvojnog programa Ujedinjenih nacija (UNDP). Strategija se radi na osnovu principa i metodologije izrade strateških i planskih dokumenata u skladu sa EU standardima, istovremeno prateći i ciljeve održivog razvoja.”\nU toku je i izrada Strategije razvoja Federacije BiH kao i Unsko-sanskog kantona i nakon završenih procesa iste će biti date na usvajanje od strane Parlamenta FBiH i Skupštine USK. Kako lokalni nivoi treba da imaju usklađenu Strategiju razvoja sa višim nivoima vlasti i sa Zakonom o razvojnom planiranju i upravljanju razvojem u Federaciji BiH, Općinski načelnik je donio Odluku o pokretanju izrade Strategije razvoja općine Ključ te je Rješenjem imenovao Općinski razvojni tim i Tematske grupe za izradu Strategije razvoja općine Ključ.\nPlanirani period usvajanja Nacrta Strategije razvoja općine Ključ, usklađene sa federalnim i kantonalnim nivoima, predviđen je za kraj mjeseca januara, čime pokazujemo i dokazujemo našu riješenost da idemo u pravcu integrisanog razvoja naše jedinice lokalne samouprave.


НАЈНОВИЈЕ МЕРЕ ВЛАДЕ СРБИЈЕ У БОРБИ ПРОТИВ КОРОНЕ: Затварају се фризерски и козметички салони, коцкарнице, кладионице!\n01-04-2020 16:48 Srbija Politika\nVlada Srbije (Foto: Jutjub)\nPročitajte OVDE sve o 24-časovnom policijskom času.\nMEDOJEVIĆ: Ministarstvo zdravlja i Nacionalno koordinaciono tijelo obmanjuju javnost! Italija je testirala 8 puta više...\nOBAVEZA SVAKOG PATRIOTE: Srpska Desnica pomaže starijim komšijama! (FOTO)\nSledeći korak duži policijski čas - zabrana od 13 časova? Za sada bez ograničenja kretanja 24 časa, ali...


Turska stala u zaštitu Palestine: Razmatramo opoziv našeg ambasadora iz Emirata - Sputnjik Srbija\n14:19 14.08.2020 Preuzmite kraći link\n„Ukoliko bude potrebno, možemo da opozovemo našeg ambasadora iz Abu Dabija, jer smo na strani Palestine i njena prava nikome nećemo predati“, rekao je Erdogan novinarima.\nVlasti UAE nazvale su sporazum sa Izraelom „istorijskim diplomatskim postignućem“, uveravajući da će im normalizacija odnosa sa jevrejskom državom omogućiti da osiguraju bezbednost regiona.\nKako je navedeno, u skladu sa uslovima sporazuma sa UAE, Izrael će privremeno odložiti odluku o uspostavljanju svog suvereniteta nad teritorijama na zapadnoj obali reke Jordan. Takođe, prestolonaslednik Abu Dabija je izjavio da su se UAE i Izrael tokom razgovora sa američkim predsednikom Donaldom Trampom dogovorili i o saradnji i izradi „mape puta“ u cilju uspostavljanja bilateralnih odnosa.\nS tim u vezi, palestinsko rukovodstvo saopštilo je da se odlučno protivi i osuđuje taj trilateralni sporazum. Sa svoje strane, tursko Ministarstvo inostranih poslova takođe je osudilo sporazum, nazivajući ga ignorisanjem volje palestinskog naroda.\nambasador, opoziv, Palestina, Redžep Tajip Erdogan


U Srbiji podeljeno više od 25.000 paketa za porodilje - Taši Taši\nProjekat ‘Taši Taši’ je obeležio mali jubilej – Dušici Stoičić u niškom porodilištu je dodeljen 25000. porodiljski paket, te je tim povodom ova ponosna mama malog Vidana nagrađena i specijalnim poklonom.\nOd kraja jula 2019. godine, uz saglasnost dva resorna ministarstva Republike Srbije, firma Appello D.O.O. pokrenula je projekat podele poklon paketa “Taši Taši” u porodilištima širom Srbije. Zaposlene mame u ovom privrednom društvu, inspirisane sličnim projektima koji se sprovode već decenijama u zemljama Evropske unije, želele su da malim znakom pažnje obraduju sve majke novorođenih beba.\nKako iz Appella ponosno ističu, pakete “Taši Taši” trenutno dobijaju majke u 52 porodilišta širom Srbije i za ovih prvih šest meseci je podeljeno više od 30.000 paketića. Projekat nije ograničenog trajanja, tako da će se nastaviti sa podelom paketa, a želja zaposlenih je da oni vremenom postanu bogatiji i veći i da ih dobijaju sve majke novorođenih beba u Srbiji. U tim težnjama veliki podstrek pružaju im svakodnevne izjave zahvalnosti koje dobijaju putem društvenih mreža od mama koje su primile “Taši Taši” paket.


Boško Obradović: "Pravimo novu opoziciju ako se nastavi neozbiljno" -\nBoško Obradović: „Pravimo novu opoziciju ako se nastavi neozbiljno“\n–U Srbiji trenutno ne postoji normalan politički život tako da nema osnova ni za kakav međustranački dijalog. Jedino ima smisla organizovati pregovore između predstavnika ujedinjene vlasti i predstavnika ujedinjene opozicije oko uslova za slobodne i poštene izbore. To je odavno trebalo uraditi i jedna suverena zemlja ne treba da dozvoli mešanje stranaca u naša unutrašnja pitanja. Međutim, s obzirom da imamo posla sa jednom nedemokratskom i kriminalnom vlašću – takvog dijaloga nema. Nemam ništa protiv posredovanja delegacije Evropskog parlamenta ako dolaze sa dobrom voljom da Srbija izađe iz stanja odsustva elementarnih demokratskih vrednosti, za šta su i oni krivi zbog svoje višegodišnje podrške aktuelnom režimu. Ali ne bih voleo da se njihova misija završi kao prošle godine tako što će priznati Vučićeve lažne izbore kao demokratske iz njima znanih interesa odnosno zajedničkih šema i kombinacija sa našom vlašću, ističe lider Dveri Boško Obradović u intervjuu za danas.rs


Sudbina se baš piograla sa najboljim vozačem Formule 1 svih vremena... Otkako je doživeo nesreću na skijanju, praktično živi kao biljka, a njegova porodica se nije oglašavala i vešto od javnosti krije kakvo je njegovo zdravstveno stanje.\nSupruga Korina nije želela da se oglašava, očigledno želeći da sakrije privatnost od medija, ali je u javnost izašao blizak prijatelj Mihaela Šumahera.\n- Šumijev oporavak ide u dobrom smeru uzimajući u obzir sve okolnosti. Sve je to zbog njegove atletske građe i izdržljivosti. Korina i deca i dalje veruju da može da se desi medicinsko čudo - rekao je on za nemački list "Bunte".\nPortparolka porodice Sabine Kem nije htela da komentariše te navode.